open-index/open-wikipedia-markdown huggingface dataset:
এল সালভাদোর

থাম্ব|294x294পিক্সেল|এল সালভাদোর বিভাগসমুহ
**এল সালভাদর** ( *রেপুব্লিকা দে এল সালভাদোর্‌*) মধ্য আমেরিকাতে প্রশান্ত মহাসাগরের উপকূলে অবস্থিত একটি প্রজাতান্ত্রিক রাষ্ট্র। ২০২১ সালে দেশটির জনসংখ্যা ৬.৮ মিলিয়ন বলে অনুমান করা হয়েছে। 

জনসংখ্যার বিচারে মধ আমেরিকার দেশগুলির মধ্যে গুয়াতেমালার পরেই এর অবস্থান। দুই আমেরিকার মহাদেশের সবচেয়ে ঘনবসতিপূর্ণ দেশগুলির মধ্যে এটি দ্বিতীয়। মূলত একটি গ্রামীণ দেশ হলেও বিংশ শতাব্দীতে এখানে ব্যাপক নগরায়ন ঘটে। দেশের জনসংখ্যার প্রায় এক-তৃতীয়াংশ সান সালভাদর মেট্রোপলিটান এলাকায় বসবাস করেন। সান সালভাদর দেশটির রাজধানী ও বৃহত্তম শহর। এল সালভাদর একটি স্পেনীয় শব্দগুচ্ছ, যার অর্থ "ত্রাতা"। যিশুখ্রিস্টের সম্মানে দেশটির এই নামকরণ করা হয়।

দেশটির ভূপ্রকৃতির অধিকাংশই আগ্নেয় পর্বতসারি নিয়ে গঠিত। ফলে এখানে কফি চাষ খুবই সুবিধাজনক। বিগত এক শতাব্দী কফি রপ্তানি করে প্রাপ্ত বৈদেশিক মুদ্রা দেশটির অর্থনীতির মূল চালিকাশক্তি। কফি-ভিত্তিক অর্থনীতির ফলে দেশে একটি ক্ষুদ্র, ধনী শাসক শ্রেণী এবং বৃহত্তর, দরিদ্র, শ্রমিক শ্রেণীর সৃষ্টি হয়েছে। ১৯৮০-র দশকের পুরোটা জুড়ে দেশটিতে একটি গৃহযুদ্ধ চলে এবং দেশের ব্যাপক ক্ষয়ক্ষতি হয়। কিন্তু ১৯৯০-এর দশকে দেশটি ধীরে ধীরে সামাজিক, রাজনৈতিক ও অর্থনৈতিক ক্ষয়ক্ষতি কাটিয়ে উঠতে শুরু করে।
## ইতিহাস
ষোড়শ শতকে এল সালভাদোর স্প্যানিশ শাসনের অধীনে ছিল। মধ্য আমেরিকার দেশ হিসেবে ইহা ১৮২১ সালে স্বাধীনতা অর্জন করে। দেশ হিসেবে ১৮৯৮ সালে আত্মপ্রকাশ করে।

## তথ্যসূত্র

## বহিঃসংযোগ


বিষয়শ্রেণী:ক্যারিবীয় দ্বীপ
বিষয়শ্রেণী:মধ্য আমেরিকা
বিষয়শ্রেণী:খ্রিস্টান রাষ্ট্র
বিষয়শ্রেণী:জাতিসংঘের সদস্য রাষ্ট্র
বিষয়শ্রেণী:স্পেনীয় ভাষী রাষ্ট্র ও অঞ্চল
বিষয়শ্রেণী:উত্তর আমেরিকার রাষ্ট্র
বিষয়শ্রেণী:মধ্য আমেরিকার রাষ্ট্র
বিষয়শ্রেণী:প্রাক্তন স্পেনীয় উপনিবেশ
বিষয়শ্রেণী:প্রজাতন্ত্র
বিষয়শ্রেণী:সার্বভৌম রাষ্ট্র
বিষয়শ্রেণী:১৮২১-এ উত্তর আমেরিকায় প্রতিষ্ঠিত
বিষয়শ্রেণী:১৮২১-এ প্রতিষ্ঠিত রাষ্ট্র ও অঞ্চল
হাইতি

থাম্ব|259x259পিক্সেল|হাইতির টপোগ্রাফিকাল ম্যাপ
**হাইতি** ( ;  ;  ), আনুষ্ঠানিকভাবে **হাইতি প্রজাতন্ত্র** (, ) এবং পূর্বে হায়টি নামে পরিচিত, এটি ক্যারিবীয় সাগরে বৃহত্তর অ্যান্টিলিস দ্বীপপুঞ্জ হিস্পানিওলা দ্বীপের একটি দেশ, পূর্বে কিউবা এবং জ্যামাইকা, এবং বাহামা দ্বীপপুঞ্জ এবং টার্কস ও কেইকোস দ্বীপপুঞ্জের দক্ষিণে। এটি দ্বীপের পশ্চিমের তিন-অষ্টমাংশ দখল করে যা এটির সাথে ভাগ করে নেয় ডোমিনিকান প্রজাতন্ত্রের সাথে ভাগ করে নেয়। ১৮০৪ সালে হাইতি লাতিন আমেরিকার প্রথম স্বাধীন দেশ হিসেবে আবির্ভূত হয়। এটিই দাসদের সফল বিপ্লবের ফলে সৃষ্ট একমাত্র রাষ্ট্র। হাইতি প্রথমে স্পেনীয় ও পরে ফরাসি উপনিবেশ ছিল। হাইতির সংখ্যাগরিষ্ঠ আফ্রিকান দাসেরা ফরাসি ঔপনিবেশিকদের উৎখাত করলে হাইতি স্বাধীনতা লাভ করে। পর্তোপ্রাঁস দেশটির রাজধানী ও বৃহত্তম শহর।

এই পাহাড়ি দেশটি একসময় অরণ্যে আবৃত ছিল। বেশির ভাগ গাছই কেটে ফেলা হয়েছে, যার ফলে মৃত্তিকার ক্ষয় ঘটেছে। পল্লী অঞ্চলে কৃষকেরা পাহাড়ের পাদদেশে ক্ষুদ্রাকার জমিতে চাষবাস করে। অপুষ্টি ও বেকারত্ব হাইতির বড় সমস্যা।

সমগ্র ইতিহাস জুড়ে হাইতির জনগণ দুই ভাগে বিভক্ত। একদিকে আছে ক্ষুদ্র একটি শিক্ষিত অভিজাত শ্রেণী, যারা বেশির ভাগ সম্পদ ও রাজনৈতিক ক্ষমতার অধিকারী। অন্যদিকে আছে বিশাল নিম্নবিত্ত শ্রেণী যাদের কোন ক্ষমতা নেই। বর্তমানে হাইতি পশ্চিম গোলার্ধের সবচেয়ে দরিদ্র দেশ। অনেক হাইতীয় দেশ ছেড়ে চলে গেছেন।

হাইতির রাজনৈতিক অস্থিতিশীলতার ইতিহাস দীর্ঘ। দেশটিতে অনেকগুলি স্বৈরশাসক শাসন করেছেন। এদের মধ্যে ফ্রঁসোয়া দুভালিয়ে-র নাম উল্লেখযোগ্য। ২১শ শতকের প্রারম্ভে এসে হাইতি একটি গ্রহণযোগ্য সরকার প্রতিষ্ঠা এবং জনগণের অর্থনৈতিক ও সামাজিক অবস্থা উন্নয়নের চেষ্টা করছে।

## ইতিহাস

## রাজনীতি

## প্রশাসনিক অঞ্চলসমূহ

## ভূগোল

## অর্থনীতি

## জনসংখ্যা

## সংস্কৃতি

## আরও দেখুন
*দাসত্ব এবং ট্রান্সআটলান্টিক দাস বাণিজ্যের শিকারদের আন্তর্জাতিক স্মরণ দিবস
*হাইতিয়ান বিপ্লব

## তথ্যসূত্র


## বহিঃসংযোগ

বিষয়শ্রেণী:ক্যারিবীয় দ্বীপ
বিষয়শ্রেণী:হাইতি
বিষয়শ্রেণী:জাতিসংঘের সদস্য রাষ্ট্র
বিষয়শ্রেণী:ক্যারিবীয় সম্প্রদায়ের সদস্য রাষ্ট্র
বিষয়শ্রেণী:আন্তর্জাতিক সংস্থা দে লা ফ্রাঙ্কোফোনির সদস্য রাষ্ট্র
বিষয়শ্রেণী:উত্তর আমেরিকার রাষ্ট্র
বিষয়শ্রেণী:ফরাসি ভাষী দেশ ও অঞ্চল
বিষয়শ্রেণী:ক্যারিবীয় রাষ্ট্র
বিষয়শ্রেণী:প্রাক্তন স্পেনীয় উপনিবেশ
বিষয়শ্রেণী:প্রাক্তন ফরাসি উপনিবেশ
বিষয়শ্রেণী:দ্বীপ রাষ্ট্র
বিষয়শ্রেণী:বৃহত্তর আন্তিলীয় দ্বীপপুঞ্জ
বিষয়শ্রেণী:স্বল্পোন্নত দেশ
বিষয়শ্রেণী:প্রজাতন্ত্র
বিষয়শ্রেণী:ছোট দ্বীপ উন্নয়নশীল রাষ্ট্র
বিষয়শ্রেণী:সার্বভৌম রাষ্ট্র
বিষয়শ্রেণী:১৮০৪-এ প্রতিষ্ঠিত রাষ্ট্র ও অঞ্চল
বিষয়শ্রেণী:১৮০৪-এ উত্তর আমেরিকায় প্রতিষ্ঠিত
ডোমিনিকা

**ডোমিনিকা** ( ; ; ; Dominican Creole French:  আনুষ্ঠানিকভাবে **ডোমিনিকা কমনওয়েলথ** () হল ক্যারিবীয় অঞ্চলের একটি দ্বীপ দেশ। এটি একটি পর্বতময়, রুক্ষ দ্বীপ। এর বেশির ভাগ এলাকা ঘন ক্রান্তীয় অরণ্যে আবৃত। রোসেউ এর রাজধানী, এবং প্রধান শহর ও বন্দর।

কৃষিকাজ, বিশেষত কলাচাষ, ডোমিনিকার অর্থনীতির মূল চালিকাশক্তি। এখানকার বেশির ভাগ লোককে কলা প্ল্যান্টেশনে কাজ করার জন্য আফ্রিকা থেকে আনা হয়েছিল। ডোমিনিকার জলবায়ু বৃষ্টিবহুল এবং এখানকার স্বল্পসংখ্যক সমুদ্রসৈকত আকারে ছোট বলে অন্যান্য ক্যারিবীয় দ্বীপের তুলনায় এখানে পর্যটকেরা কম বেড়াতে আসেন। তবে এর অতিবৃষ্টি অরণ্য, উষ্ণ প্রস্রবণ এবং জলপ্রপাত পর্বতারোহী ও প্রকৃতিপ্রেমীদের আনন্দ দেয়। উপকূলের কাছে অবস্থিত প্রবাল প্রাচীর ডুব সাঁতার ও স্কুবা ঝাঁপ দেয়ার উপযোগী।

ক্রিস্টোফার কলম্বাস ১৪৯৩ সালে এক রবিবারে দ্বীপটি প্রথম দেখেন এবং এটিকে লাতিন ভাষাতে সেই দিনের নাম দোমিনিকাস অনুসারে দোমিনিকা বা ডোমিনিকা রাখেন। পরবর্তীতে যুক্তরাজ্য ও ফ্রান্স দ্বীপটি দখলের প্রতিযোগিতায় লিপ্ত হয়। যুক্তরাজ্য শেষ পর্যন্ত বিজয়ী হলেও দ্বীপটিতে এখনও ফরাসি প্রভাব রয়ে গেছে। এখানকার বেশির ভাগ লোক ফরাসি ভাষার উপর ভিত্তি করে একটি ক্রেওল ভাষাতে কথা বলে। দ্বীপটির আদি অধিবাসী কারিব জাতির কয়েক হাজার লোক এখনও এখানে বাস করছেন।

## ইতিহাস

## রাজনীতি

## প্রশাসনিক অঞ্চলসমূহ

## ভূগোল
thumb|280px|ডোমিনিকার মানচিত্র

## অর্থনীতি
thumb|280px|রসৌ শহরে সাপ্তাহিক বাজারের দৃশ্য

## যোগাযোগ
১.৭ কিমি রানওয়ে  বিশিষ্ট **ডগলাস-চার্লি বিমানবন্দর** এই রাষ্ট্রের প্রধান বিমানবন্দর। অপর একটি বিমানবন্দর হচ্ছে ৯০০ মিটার রানওয়ে বিশিষ্ট ক্যানফিল্ড বিমানবন্দর।

## জনসংখ্যা
রবিবার, ২৯ নভেম্বর, ২০২০ তারিখের হিসাব অনুযায়ী , ডোমিনিকার বর্তমান  জনসংখ্যা  ৭২,০৬০ জন ( জাতিসংঘের সর্বশেষ অনুমান অনুসারে)  যার মধ্যে রাজধানী রোসাউ এবং পোর্টসমাউথে গড়ে ২০,০০০ জন বাস করে।
ডোমিনিকার জনসংখ্যা বিশ্বের মোট জনসংখ্যার  ০.০০০৯২% এর সমান  ।  ইউরোপীয় এবং আফ্রিকান সংস্কৃতির প্রাণবন্ত মিশ্রণের সাথে, ডোমিনিকা ক্যারিবীয় অঞ্চলের একমাত্র অবশিষ্ট প্রাক-কলম্বিয়ান ক্যারিব ভারতীয় জনসংখ্যার আবাসস্থল।

## সংস্কৃতি
### খেলাধুলা
ক্রিকেট অন্যতম জনপ্রিয় খেলা। ১২,০০০ আসন বিশিষ্ট উইন্ডসর পার্ক এখানকার প্রধান স্টেডিয়াম।

## আরও দেখুন
## তথ্যসূত্র

## বহিঃসংযোগ
* Official website of the Government of the Commonwealth of Dominica
* Chief of State and Cabinet Members
* 
* Dominica at *UCB Libraries GovPubs*
* Dominican creole or Kweyol (presentation, vocabulary and conversation guide)

বিষয়শ্রেণী:উত্তর আমেরিকার রাষ্ট্র
বিষয়শ্রেণী:ক্যারিবীয় দ্বীপ
বিষয়শ্রেণী:কমনওয়েলথ প্রজাতন্ত্র
বিষয়শ্রেণী:১৯৭৮-এ প্রতিষ্ঠিত রাষ্ট্র ও অঞ্চল
বিষয়শ্রেণী:জাতিসংঘের সদস্য রাষ্ট্র
বিষয়শ্রেণী:ডোমিনিকা
বিষয়শ্রেণী:ক্যারিবীয় সম্প্রদায়ের সদস্য রাষ্ট্র
বিষয়শ্রেণী:পূর্ব ক্যারিবীয় রাষ্ট্রগুলির সংস্থার সদস্য রাষ্ট্র
বিষয়শ্রেণী:আন্তর্জাতিক সংস্থা দে লা ফ্রাঙ্কোফোনির সদস্য রাষ্ট্র
বিষয়শ্রেণী:ফরাসি ভাষী দেশ ও অঞ্চল
বিষয়শ্রেণী:ইংরেজি ভাষী দেশ ও অঞ্চল
বিষয়শ্রেণী:ক্যারিবীয় রাষ্ট্র
বিষয়শ্রেণী:প্রাক্তন ফরাসি উপনিবেশ
বিষয়শ্রেণী:দ্বীপ রাষ্ট্র
বিষয়শ্রেণী:কমনওয়েলথ অব নেশনসের সদস্য
বিষয়শ্রেণী:ছোট দ্বীপ উন্নয়নশীল রাষ্ট্র
বিষয়শ্রেণী:উইন্ডওয়ার্ড দ্বীপ
বিষয়শ্রেণী:সার্বভৌম রাষ্ট্র
বিষয়শ্রেণী:১৬৯০-এ উত্তর আমেরিকায় প্রতিষ্ঠিত
ডালাস

**ডালাস** বা **ড্যালাস** উত্তর আমেরিকার রাষ্ট্র মার্কিন যুক্তরাষ্ট্রের মধ্য-দক্ষিণভাগে অবস্থিত টেক্সাস অঙ্গরাজ্যের উত্তর অংশে ডালাস কাউন্টিতে অবস্থিত একটি বৃহৎ শহর। ২০১৯ সালের হিসাব অনুযায়ী এর জনসংখ্যা প্রায় ১৩ লক্ষ ৪৫ হাজার। জনসংখ্যার বিচারে এটি টেক্সাসের ৩য় বৃহত্তম (হিউস্টন ও স্যান অ্যান্টোনিও শহরের পরে) এবং সমগ্র মার্কিন যুক্তরাষ্ট্রের ৯ম বৃহত্তম নগরী। পার্শ্ববর্তী ফোর্টওয়ার্থ এবং আর্লিংটন শহরের সাথে একত্রে মিলে এটি মার্কিন যুক্তরাষ্ট্রের ৪র্থ বৃহত্তম মহানগর এলাকা গঠন করেছে, যেখানে প্রায় ৭৫ লক্ষ লোক বাস করে। শহরটির কাছে ডালাস-ফোর্ট ওয়ার্থ আন্তর্জাতিক বিমানবন্দর অবস্থিত। ডালাস শহরের অর্থনীতির মূল খাতগুলি হল প্রতিরক্ষা, আর্থিক সেবা, তথ্য প্রযুক্তি, টেলিযোগাযোগ ও পরিবহন। এখানে অনেকগুলি ফরচুন শীর্ষ ৫০০ ব্যবসা প্রতিষ্ঠানের সদর দফতর অবস্থিত। ডালাস মহানগর এলাকাতে ৪০টিরও বেশি উচ্চশিক্ষাপ্রতিষ্ঠান ও বিশ্ববিদ্যালয় আছে।

## তথ্যসূত্র

বিষয়শ্রেণী:মার্কিন যুক্তরাষ্ট্রের শহর
বিষয়শ্রেণী:টেক্সাস
বিষয়শ্রেণী:ডালাস
বিষয়শ্রেণী:টেক্সাসের শহর
আর্থিক ভাগ

আর্থিক **ভাগ** অর্থাৎ যে কোনও বেসরকারী সংস্থার মালিকানার ভাগ,অংশ,সহমর্মিতা ইত্যাদি। ক্ষেত্র বিশেষে ব্যবহার ভিন্ন। 
বণিক সংস্থার ক্ষেত্রে কোন সংস্থার মালিকানার অংশ সাধারণের মধ্যে নির্দিষ্ট অঙ্কে সমান পরিমাণে ভাগ করে দেয়া। যেমন: তৈরী কাপড় তার ১০ টাকা মূল্যের ৩,০০,০০০ শেয়ার বাজারে বা সাধারণের জন্য নু্ন্যতম ৫০ টির একটি স্ক্রিপ্ট আকারে উন্মুক্ত করে দিয়েছে(এটি সঠিক সংখ্যা নয় উদাহরণ মাত্র)। যারা ঐ শেয়ার গুলো কিনছেন তারা ঐ সংস্থার ভাগ অনুপাতে অংশের মালিক। যার যত বেশি সংখ্যক ভাগ সে তত বেশি অংশের মালিক, এবং একক ভাবে সর্বাধিক ভাগ মালিক সংস্থার পরিচালনায় নিয়োজিত হওয়ার উপযুক্ত হতে পারেন। এই ভাগ সমুহের অনুপাতে ভাগধারীরা সংস্থার লাভ বা ক্ষতির অংশ পেতে পারেন.

## শেয়ার বাজার

আর্থিক ভাগের বেচা কেনার জন্য বাংলাদেশে ভাগ-বাজার আছে বর্তমানে ২টি। ঢাকা ভাগ-বিপণী ও চট্টগ্রাম ভাগ-বিপণী। এখানে দ্বিতীয় বাজার হতে ভাগ বেচা কেনা করা হয়। নিউইয়র্কের শেয়ার বাজার নিউ ইয়র্ক ভাগ-বিপণী বর্তমানে বিশ্বের বৃহত্তম ভাগ-বাজার।

বিষয়শ্রেণী:অর্থনীতি
ভোপালের বিপর্যয়

thumb|ভোপালের বিপর্যয়ের ওপর ''টাইম'' ম্যাগাজিনের প্রচ্ছদ।
১৯৮৪ সালের **ভোপালের বিপর্যয়**-কে অনেকেই ইতিহাসের সর্বনিকৃষ্ট শিল্প বিপর্যয় হিসেবে আখ্যা দিয়েছেন। ভারতীয় রাজ্য মধ্য প্রদেশে অবস্থিত ভোপাল শহরের প্রাণকেন্দ্রে অবস্থিত ইউনিয়ন কার্বাইড ইন্ডিয়া লিমিটেড-এর (বর্তমানে এভারেডি ইন্ডাস্ট্রিজ ইন্ডিয়া লিমিটেড নামে পরিচিত) একটি কীটনাশক কারখানা থেকে দুর্ঘটনাবশত ৪০ টন মিথাইল আইসোসায়ানেট (MIC) পরিবেশে ছড়িয়ে পড়ে এই বিপর্যয় ঘটে। 
 
১৯৮৪ সালের ৩রা ডিসেম্বর ভোরে একটি ট্যাংকে রক্ষিত MIC অতিরিক্ত উত্তপ্ত হয়ে পড়ে এবং বাতাসের চেয়ে ভারী গ্যাস আকারে মাটি ঘেঁষে বের হয়ে আশেপাশের রাস্তাঘাটে ছড়িয়ে পড়ে। এতে তৎক্ষণাৎ হাজার হাজার ঘুমন্ত লোকের মৃত্যু ঘটে। শহরের পরিবহন ব্যবস্থা ভেঙে পড়ে এবং বহু লোক পালাতে গিয়ে পদপিষ্ট হন। ছড়িয়ে পড়া গ্যাসে আরও প্রায় ১৫০,০০০ থেকে ৬০০,০০০ লোক আক্রান্ত হন এবং পরবর্তীতে এদের মধ্যে প্রায় ১৫,০০০ মারা যান।

## তথ্যসূত্র


বিষয়শ্রেণী:ভারতের পরিবেশ
বিষয়শ্রেণী:রাসায়নিক বিপর্যয়
বিষয়শ্রেণী:পরিবেশ বিপর্যয়
বিষয়শ্রেণী:স্বাস্থ্য বিপর্যয়
বিষয়শ্রেণী:মধ্যপ্রদেশে বিপর্যয়
বিষয়শ্রেণী:ভারতে স্বাস্থ্য বিপর্যয়
বিষয়শ্রেণী:১৯৮৪-এ ভারতে বিপর্যয়
বিষয়শ্রেণী:ভোপালের ইতিহাস
নকিয়া এন সিরিজ

মোবাইল ফোন প্রস্ততকারক নকিয়া এবং অপটিক্স কোম্পানি কার্ল যেইস্ ২৭ শে এপ্রিল ২০০৫ যুগ্মভাবে এন সিরিজ কোম্পানির ঘোষণা দেয়৷ এই সময়ে মোবাইল বাজার এ আসে এন৭০, এন৯০ এবং এন৯১৷ ২ রা নভেম্বর এ নকিয়া এন৭১, এন ৮০ আবং এন৯২ আনে৷ ২৫ শে এপৃল ২০০৬ এন৭২, এ ন৭৩ এবং এন৯৩ আসে৷

এন সিরিজ হল নকিয়ার একটি উপপণ্য-একটি পণ্য সম্ভার যেখানে রয়েছে মোবাইল, মালটিমিডিয়া কম্পিউটার ৷ এরা গান, ভিডিও, ফটোগ্রাফি, গেমস, ইন্টারনেট প্রভৃতি ডিজিটাল প্রযুক্তি এবং তারবিহীন উচ্চগতির ইন্টারনেট সমর্থন করে৷

অন্য মোবাইল থেকে এন সিরিজের পার্থক্য হল এরা অনেক ফিচার সমর্থন করে ৷ এদের রয়েছে উচ্চ রেজুলুশনের ক্যামেরা, শক্তিশালী গান কোডেক, এফ এম রেডিও, ত্রিমাতৃক গেম৷ এছাড়া ডিজিটাল টিভি, অপটিক্যাল জুম, হার্ডডিস্ক ড্রাইভ এদের অনন্য করে তুলেছে৷

বিষয়শ্রেণী:নকিয়া
বিষয়শ্রেণী:নকিয়া ফোন এন সিরিজ
হিরোশিমা ও নাগাসাকিতে পারমাণবিক বোমাবর্ষণ

১৯৪৫ সালের ৬ আগস্ট সকালে যুক্তরাষ্ট্রের বিমান বাহিনী জাপানের হিরোশিমা শহরের ওপর লিটল বয় নামের নিউক্লীয় বোমা ফেলে এবং এর তিন দিন পর ৯ আগস্ট নাগাসাকি শহরের ওপর ফ্যাট ম্যান নামের আরেকটি নিউক্লীয় বোমার বিস্ফোরণ ঘটানো হয়।

অনুমান করা হয় যে ১৯৪৫ সালের ডিসেম্বরের মধ্যে বোমা বিস্ফোরণের ফলে হিরোশিমাতে প্রায় ১৪০,০০০ লোক মারা যান।
নাগাসাকিতে প্রায় ৭৪,০০০ লোক মারা যান এবং পরবর্তীতে এই দুই শহরে বোমার পার্শ্বপ্রতিক্রিয়ায় সৃষ্ট রোগে আক্রান্ত হয়ে মারা যান আরও ২১৪,০০০ জন। 
জাপানের আসাহি শিমবুন-এর করা হিসাব অনুযায়ী বোমার প্রতিক্রিয়ায় সৃষ্ট রোগসমূহের ওপর হাসপাতাল থেকে পাওয়া তথ্য গণনায় ধরে হিরোশিমায় ২৩৭,০০০ এবং নাগাসাকিতে ১৩৫,০০০ লোকের মৃত্যু ঘটে। দুই শহরেই মৃত্যুবরণকারীদের অধিকাংশই ছিলেন বেসামরিক ব্যক্তিবর্গ।

জাপান আত্মসমর্পণের পেছনে এই বোমাবর্ষণের ভূমিকা এবং এর প্রতিক্রিয়া ও যৌক্তিকতা নিয়ে প্রচুর বিতর্ক হয়েছে। যুক্তরাষ্ট্রের ভেতরে অধিকাংশের ধারণা এই বোমাবর্ষণের ফলে যুদ্ধ অনেক মাস আগেই সমাপ্ত হয়, যার ফলে পূর্ব-পরিকল্পিত জাপান আক্রমণ (invasion) সংঘটিত হলে উভয় পক্ষের যে বিপুল প্রাণহানি হত, তা আর বাস্তবে ঘটেনি। অন্যদিকে জাপানের সাধারণ জনগণ মনে করে এই বোমাবর্ষণ অপ্রয়োজনীয় ছিল, কেননা জাপানের বেসামরিক নেতৃত্ব যুদ্ধ থামানোর জন্য গোপনে কাজ করে যাচ্ছিল।

## পাদটীকা


বিষয়শ্রেণী:১৯৪৫-এর যুদ্ধ
বিষয়শ্রেণী:হিরোশিমা ও নাগাসাকিতে পারমাণবিক বোমাবর্ষণ
বিষয়শ্রেণী:নিউক্লীয় যুদ্ধ
বিষয়শ্রেণী:মার্কিন যুক্তরাষ্ট্রের নিউক্লীয় অস্ত্র
বিষয়শ্রেণী:দ্বিতীয় বিশ্বযুদ্ধের বোমাবর্ষণ
স্বর্ণলতা

**স্বর্ণলতা/আলোকলতা** একটি পরজীবী উদ্ভিদ। কোন পাতা নেই, লতাই এর দেহ কাণ্ড মূল সব। লতা হতেই বংশ বিস্তার করে। সোনালী রং এর চিকন লতার মত বলে এইরূপ নামকরণ। ঔষধি গুন আছে। অনেক ক্ষেত্রে আশ্রয় দাতা গাছের মৃত্যু ঘটিয়ে থাকে।

বিশ্বের নাতিশীতোষ্ণ এবং গ্রীষ্মমণ্ডলীয় অঞ্চল জুড়ে এই প্রজাতিটি পাওয়া যায়, উপক্রান্তীয় এবং গ্রীষ্মমণ্ডলীয় অঞ্চলে সর্বাধিক প্রজাতির বৈচিত্র্য রয়েছে; শীতল নাতিশীতোষ্ণ জলবায়ুতে এটি বিরল হয়ে যায়, মাত্র চারটি প্রজাতি উত্তর ইউরোপে দেখা যায়। 

## প্রাপ্তিস্থান
বাংলাদেশের প্রায় সর্বত্রই, বিশেষ করে গ্রামাঞ্চলে, পাওয়া যায়।

## ব্যবহার
thumb|250px|left|স্বর্ণলতা, পশ্চিমবঙ্গ, ভারত
উদ্ভিদের পুরো অংশই বিষাক্ত। এটি প্রজনন ক্ষমতারোধি, বমন সৃজক, গর্ভপাতক।

হলদে-সোনালি রঙের পরজীবী উদ্ভিদ স্বর্ণলতা। গ্রামগঞ্জে এটি শূন্যলতা বা অলোকলতা নামেও পরিচিত। এই লতা নরম, সরু ও মূল-পাতাবিহীন। ছোট ও মাঝারি উচ্চতার গাছে জড়িয়ে থাকতে দেখা যায় এ লতা।

এই লতার হাস্টেরিয়াম(Haustorium) নামক চোষক অঙ্গ থাকে। চোষক অঙ্গের মাধ্যমে এটি পোষক উদ্ভিদ থেকে পুষ্টি উপাদান গ্রহণ করে। এটি একবর্ষজীবী লতা। আমাদের দেশে কয়েকটি প্রজাতি আছে। এ লতা অনেক শাখা লতা তৈরি করে পুরো গাছ জড়িয়ে ফেলে খুব কম সময়ে। ফুল থেকে ফল হয়। বীজ থেকে বংশবৃদ্ধি ঘটে। বাংলাদেশসহ পৃথিবীর উষ্ণমণ্ডলীয় এলাকার আদিবাসীদের কাছে লতাটি লোকজ চিকিৎসায় ব্যবহৃত হয়।

স্বর্ণলতার রয়েছে নানা ওষধি। এটি বায়ুনাশক ও পেটব্যথায় কার্যকর। জন্মনিরোধক ও কৃমিনাশক হিসেবে কাজ করে থাকে। স্বর্ণলতার নির্যাস পেটফাঁপা ও কোষ্ঠকাঠিন্যে দারুণ উপকারী।

আয়ুর্বেদ চিকিৎসায় স্বর্ণলতা ওষুধ হিসেবে ব্যবহার হয়ে আসছে। প্রাচীন ভারতীয় চিকিৎসায় একে রক্তদুষ্টিনাশক, পিত্ত ও কফনাশক, বিরেচক, বায়ুনাশক, কৃমিনাশক, খোসপাঁচড়া নিবারণকারী হিসাবে দেখা যায়।

পৃথিবীর বিভিন্ন দেশে হাড়ের চিকিৎসা, জন্ডিস, রক্তচাপ, ডায়াবেটিস, যকৃতের রোগ, চুলকানি, শ্বাসকষ্ট, ক্যান্সার ইত্যাদি কঠিন রোগ নিরাময়ে স্বর্ণলতার ব্যবহার সম্পর্কে জানা যায়। বর্তমান গবেষণায় অ্যান্টিঅক্সিডেন্ট হিসাবে এটি অন্যতম বলে বিবেচিত হয়েছে।

চলুন জেনে নিই স্বর্ণলতার কিছু ওষধি গুণ-

অরুচি ভাব দূর হয়
কারও মুখে অরুচি দেখা দিলে বা খেতে ইচ্ছা না করলে স্বর্ণলতা সিদ্ধ করে সেই পানি সেবন করলে অরুচি ভাব কেটে যায়।

মুখের ঘা সারাতে
মুখে ঘা হলে স্বর্ণলতা সিদ্ধ করে সেই পানি দিয়ে কুলকুচো করলে ঘা দ্রুত ভালো হয়।

বায়ুনাশে সমস্যা হলে
পেটের বায়ুনাশে সমস্যা দেখা দিলে স্বর্ণলতার বীজ চূর্ণ করে খেলে উপকার পাওয়া যায়।

কৃমি ভালো হয়
স্বর্ণলতা গাছ থেকে বীজ সংগ্রহ করে সেই বীজ চূর্ণ করে খেলে কৃমি ভালো হয়।

ক্ষত দ্রুত ভালো হয়
ক্ষতে স্থানে স্বর্ণলতা পিষে প্রলেপ দিলে ক্ষত দ্রুত ভালো হয়।

জন্ডিস ভালো হয়
প্রথমে স্বর্ণলতা সংগ্রহ করে থেঁতো করতে হবে। এবার থেঁতো করে সেবন করলে জন্ডিস রোগ ভালো হয়।

## তথ্যসূত্র

বিষয়শ্রেণী:পরগাছা
বিষয়শ্রেণী:ঔষধি উদ্ভিদ
অমৃতা রাও

**অমৃতা রাও** (জন্ম: ১৭ই জুন ১৯৮১) হলেন একজন ভারতীয় মডেল এবং অভিনেত্রী।

## ব্যক্তিগত

তিনি মনোবিজ্ঞানে স্নাতক হন। তিনি সাধারণত মুম্বাইয়ে থাকেন। তাঁর ইংরেজি, হিন্দি, মারাঠি এবং কোঙ্কনি ভাষার জ্ঞান রয়েছে।

তিনি ২০১৬ সালে আরজে আনমলকে বিয়ে করেন।

## পেশাজীবন

মডেলিং দিয়েই ক্যারিয়ার শুরু করেছিলেন অমৃতা। তাঁর মডেলিংয়ের অভিষেক এমন এক সময় হয়েছিল যখন ফেস ক্রিম প্রচারের জন্য ৬০ জন মডেল বেছে নেওয়া হয়েছিল। তিনি তখন ছাত্রী ছিলেন। এর পরে ১৪ মাসেরও কম সময়ে তিনি ৩৫ টির বেশি ছবিতে অভিনয় করেছিলেন। এমনকী খুব ব্যস্ত জীবনের পরেও তিনি ছিলেন ক্লাসের প্রথম শ্রেণির শিক্ষার্থী। ক্যাডবেরি পার্ক এবং ব্রু কাফির অ্যাডে দুর্দান্ত অভিনয় করার পরে তিনি বলিউডের ছবিতে কাজ করার অফার পেতে শুরু করেন।
তাঁর প্রথম ছবিটি ছিল রা কে কানওয়ার পরিচালিত আব কে বারাস (২০০২)। তবে ২০০৩ সালে মুক্তিপ্রাপ্ত কেএন ঘোষের চলচ্চিত্র ইশক ভিশক থেকে তিনি খ্যাতি অর্জন করেছিলেন। এর পরে ২০০৮ সালে, মে মজাক কররেহি ঠি ও ২০০৫ সালে বাহ! লাইফ হো আইসির মতো সফল চলচ্চিত্রে অভিনয় করেছিলেন। তাঁর কয়েকটি চলচ্চিত্র বক্স অফিসে ব্যর্থ হয়েছে, যেমন দিওয়ার, শিকার (২০০৫), পাইরে মোহন (২০০৮)।
তাঁর সর্বাধিক সফল চলচ্চিত্র বিবাহ (হিন্দি চলচ্চিত্র) (২০০৭) । ছবিটি একটি অত্যন্ত সফল চলচ্চিত্র এবং বিশ্বের অন্যান্য দেশের দর্শকদের পাশাপাশি এটি ভারতীয় দর্শকদের ও পছন্দ হয়েছিল।

## চলচ্চিত্রের তালিকা
থাম্ব|220px|ডান|২০১২ সালে লাকমে ফ্যাশন উইকতে অর্চনা কোচরের র‌্যাম্পে হাটছেন অমৃতা

## পুরস্কার
### প্রাপ্ত পুরস্কার

* ২০০৭ - ফিল্মফেয়ার পুরস্কার (ইশক বিশক)
* ২০০৬ - আইফা পুরস্কার, সেরা অভিনেত্রী (ইশক বিশক)
* ২০০৬ - স্টারডাস্ট অ্যাওয়ার্ড, আগামীকালকের সুপারস্টার (ইশক বিশক)
* ২০০৭ - সানসুই পুরস্কার (ইশক বিশক)
* ২০০৭ - গ্রেট উইমেন অ্যাওয়ার্ড, ইয়ং অ্যাচিভার
* ২০০৭ - আনন্দলোক পুরস্কার, সর্বাধিক প্রতিশ্রুতিবদ্ধ নতুন প্রতিভা (বিবাহ))
* ২০০৭ - স্পোর্টস ওয়ার্ল্ড অ্যাওয়ার্ড, বছরের প্রথম বছর (অমৃতা রাও-শহীদ কাপুর)

### পুরস্কার (মনোনীত)

* ২০০৩ - স্টার স্ক্রিন পুরস্কার সর্বাধিক প্রতিশ্রুতিবদ্ধ নবাগত (এখন)
* ২০০৭ - জি সিনেমা পুরস্কার (ইশক বিশক)
* ২০০৬ - স্টার স্ক্রিন অ্যাওয়ার্ড সর্বাধিক প্রতিশ্রুতিযুক্ত নবাগত (ইশক বিশক)
* ২০০৫ - ফিল্মফেয়ার পুরস্কার সেরা সহ-অভিনেত্রী (মে হুন না)
* ২০০৬ - হিরো হান্ডা স্টার স্ক্রিন অ্যাওয়ার্ড সেরা অভিনেত্রী (বিভা)
* ২০০৬ - হিরো হান্ডা স্টার স্ক্রিন অ্যাওয়ার্ড, সাল জোডি নং ওয়ান (শহীদ কাপুরের সাথে)

## তথ্যসূত্র

## বহিঃসংযোগ

* 
* 
* 

বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:১৯৮১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মুম্বইয়ের অভিনেত্রী
বিষয়শ্রেণী:মুম্বইয়ের নারী মডেল
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:সোফিয়া মহিলা কলেজের প্রাক্তন শিক্ষার্থী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:আন্তর্জাতিক ভারতীয় চলচ্চিত্র অ্যাকাডেমি পুরস্কার বিজয়ী
বিষয়শ্রেণী:কোঙ্কণী ব্যক্তি
রকাফেলার পরিবার

**রকাফেলার পরিবার** ( ) বিংশ শতাব্দীর সবচেয়ে ধনী ও প্রভাবশালী মার্কিন পরিবারগুলোর একটি। পরিবারের প্রতিষ্ঠাতা নিউ ইয়র্কে জন্মগ্রহণকারী জন ডেভিসন রকাফেলার ওহাইও-র ক্লিভল্যান্ডে গিয়ে জ্বালানি তেলের ব্যবসা শুরু করেন। স্ট্যান্ডার্ড অয়েল কম্পানির একচেটিয়া ব্যবসার ফলশ্রুতিতে রকাফেলার মার্কিন যুক্তরাষ্ট্রের প্রথম শতকোটিপতিতে পরিণত হন। ধার্মিক ব্যাপ্টিস্ট রকাফেলার এরপর শিক্ষা বিষয়ক জনহিতৈষী কাজে আগ্রহী হয়ে পড়েন, এবং ধারণা করা হয় জীবদ্দশাতেই তিনি প্রায় ৬০০ মিলিয়ন ডলার দান করে গেছেন।

রকাফেলারের ছেলে জন ডেভিসন রকাফেলার জুনিয়র নিউ ইয়র্কে রকাফেলার ফাউন্ডেশন ও রকাফেলার সেন্টার প্রতিষ্ঠা করেন এবং জাতিসংঘ ভবন ও লিংকন সেন্টার-এর জন্য জমি প্রদান করেন। রকাফেলারের নাতি নেলসন আলড্রিচ রকাফেলার রাজনীতিতে জড়িয়ে পড়েন। তিনি পরপর চার মেয়াদের জন্য (১৯৫৯-১৯৭৩) নিউ ইয়র্ক শহরের গভর্নর ছিলেন; পরবর্তীতে তিনি ১৯৭৪-৭৭ সালে জেরাল্ড ফোর্ডের উপ-রাষ্ট্রপতি হিসেবে দায়িত্ব পালন করেন। নেলসনের ভাতিজা চতুর্থ জন ডেভিসন রকাফেলার পশ্চিম ভার্জিনিয়ার গভর্নর ছিলেন (১৯৭৬-১৯৮৪) এবং ১৯৮৫ সালে তিনি রাষ্ট্রটির সেনেটর নির্বাচিত হন।

## তথ্যসূত্র

## বহিঃসংযোগ

* Rockefeller Financial
* The Rockefeller Group
* The Rockefeller Foundation
*''The Rockefellers'' – An *[[American Experience]]* documentary
* 

বিষয়শ্রেণী:মার্কিন জনহিতৈষী
বিষয়শ্রেণী:মার্কিন যুক্তরাষ্ট্রের ব্যবসায়ী পরিবার
বিষয়শ্রেণী:মার্কিন যুক্তরাষ্ট্রের রাজনৈতিক পরিবার
বিষয়শ্রেণী:রকাফেলার ফাউন্ডেশন
প্রোটিনসমগ্র বিজ্ঞান

**প্রোটিনসমগ্র বিজ্ঞান** বা ইংরেজি পরিভাষায় **প্রোটিয়োমিক্‌স** (Proteomics) হল কোনও জীবদেহের সমস্ত প্রোটিনের গঠন ও কাজ নিয়ে বৃহৎ মাত্রার গবেষণা। বিজ্ঞানের এই শাখার নামকরণ করা হয় বংশাণুসমগ্র বিজ্ঞান তথা জিনোমিক্‌স-এর (Genomics) সাথে মিল রেখে। যদিও প্রোটিনসমগ্র বিজ্ঞানকে বংশাণুসমগ্র বিজ্ঞানের পরবর্তী ধাপ হিসেবে গণ্য করা হয়, আদতে প্রোটিনসমগ্র বিজ্ঞান অনেক বেশি জটিল। বংশাণুসমগ্র মোটামুটি ধ্রুব একটি সত্ত্বা (constant entity), কিন্তু প্রোটিনসমগ্র বা "প্রোটিয়োম" কোষভেদে ভিন্ন হয় এবং বংশাণুসমগ্র ও পরিবেশের সাথে প্রাণ-রাসায়নিক বিক্রিয়ার মাধ্যমে প্রোটিনসমগ্রের প্রকৃতি নিয়তই পরিবর্তিত হয়। একই জীবদেহে অবস্থানভেদে, জীবনচক্রের পর্যায়ভেদে ও পরিবেশভেদে প্রোটিন অভিব্যক্তি (প্রোটিন এক্সপ্রেশন) একেবারেই ভিন্ন হতে পারে।

*[[প্রোটিনসমগ্র]]* (প্রোটিয়োম) বলতে কোন জীবদেহের সমস্ত জীবনচক্র জুড়ে বিদ্যমান সমস্ত রকমের প্রোটিনের সমষ্টিকে বোঝায়। যেহেতু প্রোটিনসমূহ একাটি জীবের জীবনে কেন্দ্রীয় ভূমিকা পালন করে, জৈব শনাক্তকারকসমূহের (বায়োমার্কার; বিশেষ করে যেগুলি কোন নির্দিষ্ট রোগকে শনাক্ত করে) আবিষ্কারে প্রোটিনসমগ্র বিজ্ঞান অসামান্য অবদান রাখতে পারে।

মানুষের বংশাণুসমগ্রের একটি মোটামুটি খসড়া বিজ্ঞানীরা পেয়ে গেছেন; এখন বহু গবেষক পরীক্ষা করছেন কী ভাবে বংশাণু ও প্রোটিন পারস্পরিক ক্রিয়ার মাধ্যমে অন্যান্য প্রোটিন গঠন করে। মানব বংশাণুসমগ্র প্রকল্পের গবেষণায় একটি চমকপ্রদ তথ্য বেরিয়ে এসেছে যে মানুষের বংশাণুসমগ্রে প্রোটিনকে সঙ্কেতায়িত করে এমন বংশাণুর সংখ্যা (~২২,০০০) মানবদেহের প্রোটিনসমগ্রের সমস্ত প্রোটিনের সংখ্যার (~৪০০,০০০) তুলনায় অনেক কম।

মানবদেহের সমস্ত প্রোটিনের তালিকা তৈরি করা ও এদের কার্যপ্রণালী নির্ণয় করা বিজ্ঞানীদের জন্য এক দুরূহ চ্যালেঞ্জ। এ ব্যাপারে আন্তর্জাতিক সমন্বয়ের লক্ষ্যে গঠিত হয়েছে "হিউম্যান প্রোটিয়োম অর্গানাইজেশন" বা "মানব প্রোটিনসমগ্র সংস্থা"।

## বহিঃসংযোগ
* HUPO মানব প্রোটিনসমগ্র সংস্থা

বিষয়শ্রেণী:বংশাণুসমগ্র বিজ্ঞান
বিষয়শ্রেণী:প্রাণরসায়ন
বিষয়শ্রেণী:প্রোটিন
বিষয়শ্রেণী:ভর বর্ণালিমিতি
বিষয়শ্রেণী:সমগ্র বিজ্ঞান
বিষয়শ্রেণী:প্রোটিনসমগ্র বিজ্ঞান
প্রোটিন

**প্রোটিন** হল এক প্রকারের বৃহৎ জৈব অণু কিংবা বৃহদাণু, যা এক বা একাধিক দীর্ঘ অ্যামিনো অ্যাসিড উদ্বৃত্তের শৃঙ্খল নিয়ে গঠিত। প্রোটিনগুলি জীবদেহের ভেতরে বিশাল সংখ্যক কার্য সম্পাদন করে, যেমন বিপাকীয় বিক্রিয়াসমূহের অনুঘটন, ডিএনএ প্রতিলিপিকরণ, উদ্দীপকের প্রতি সাড়াদান, কোষ ও জীবদেহে কাঠামো প্রদান, এক স্থান থেকে অন্যত্র বিভিন্ন অণু পরিবহন, ইত্যাদি। প্রোটিনগুলিকে একে অপরের থেকে মূলত তাদের অ্যামিনো অ্যাসিডের অনুক্রমগুলি দ্বারা পৃথক করা যায়। এই অনুক্রমগুলি আবার প্রোটিনগুলির বংশাণুগুলিতে অবস্থিত নিউক্লিওটাইড অনুক্রম দ্বারা শাসিত হয়। সাধারণত প্রোটিনের অ্যামিনো অ্যাসিডের অনুক্রমগুলির কারণে প্রোটিন ভাঁজকরণ সংঘটিত হয়ে সেটির একটি সুনির্দিষ্ট ত্রিমাত্রিক কাঠামো সৃষ্টি হয়, যা সেটির কর্মকাণ্ড নির্ধারণ করে। একটি অ্যামিনো অ্যাসিড দীর্ঘ শৃঙ্খল যা পলিপেপটাইড নামে পরিচিত।

একটি প্রোটিনে অন্তত একটি লম্বা পলিপেপটাইড চেইন থাকে। ছোট পেপটাইড চেইন যাতে ২০-৩০ টির কম অ্যামাইনো অ্যাসিড অবশিষ্টাংশ (amino acid residues) থাকে তাকে অনেক সময় প্রোটিন না বলে পেপটাইড বা অলিগোপেপটাইড নামে অভিহিত করা হয়।

### জীবজগতের উল্লেখযোগ্য প্রোটিন

## জৈবরসায়ন

## সংশ্লেষণ


বিষয়শ্রেণী:প্রোটিনসমগ্র বিজ্ঞান
বিষয়শ্রেণী:আণবিক জীববিজ্ঞান
জৈব তথ্যবিজ্ঞান

[thumbnail|right|220px|,মানুষের ''এক্স'' ক্রোমোসোমের মানচিত্র। [এনসিবিআই-এর সৌজন্যে। মানব জিন-এর সন্নিবেশ জীবতথ্যবিজ্ঞানের সবচেয়ে বড় অর্জন।]]
**জৈব তথ্যবিজ্ঞান** তথা বায়োইনফরমেটিক্স (Bioinformatics, computational biology) এমন একটি কৌশল যেখানে ফলিত গণিত, তথ্যবিজ্ঞান, পরিসংখ্যান, কম্পিউটার বিজ্ঞান, কৃত্রিম বুদ্ধিমত্তা, রসায়ন এবং জৈব রসায়ন ব্যবহার করে জীববিজ্ঞানের সমস্যাসমূহ সমাধান করা হয়। মূলত জীববিজ্ঞানের আণবিক পর্যায়ে গবেষণাই এখানে অন্তর্ভুক্ত হয়। কম্পিউটারকেন্দ্রিক জীববিজ্ঞান অনেক সময় সিস্টেম্‌স জীববিজ্ঞান-এর সমতুল্য হয়ে যায়। জীবতথ্যবিজ্ঞানের জগতে গবেষণার বিষয়বস্তুগুলোর মধ্যে রয়েছে সিকুয়েন্স অ্যালাইনমেন্ট, জিন অনুসন্ধান, জিনোম সমন্বয়, প্রোটিনের গাঠনিক অ্যালাইনমেন্ট, প্রোচিন গঠন ভবিষ্যদ্বাণী, জিন বহিঃপ্রকাশ সম্বন্ধে ভবিষ্যদ্বাণী, প্রোটিন-প্রোটিন মিথস্ক্রিয়া এবং বিবর্তনের নকশা প্রণয়ন। জীব সংক্রান্ত তথ্য ব্যবস্থাপনার কাজে কম্পিউটার প্রযুক্তির প্রয়োগই হলো বায়োইনফরমেটিক্স। 

## বহিঃসংযোগ
* প্রধান সংস্থাসমূহ
** Bioinformatics Organization (Bioinformatics.Org): The Open-Access Institute
** EMBnet
** European Bioinformatics Institute
** European Molecular Biology Laboratory
** The International Society for Computational Biology
** National Center for Biotechnology Information
** National Institutes of Health homepage
** Open Bioinformatics Foundation: umbrella non-profit organization supporting certain open-source projects in bioinformatics
** Swiss Institute of Bioinformatics
** Wellcome Trust Sanger Institute
* প্রধান সাময়িকীসমূহ

** Algorithms in Molecular Biology
** Bioinformatics
** BMC Bioinformatics
** Briefings in Bioinformatics
** Evolutionary Bioinformatics 
** Genome Research
** The International Journal of Biostatistics
** Journal of Computational Biology
** Molecular Systems Biology 
** PLoS Computational Biology 
** Statistical Applications in Genetic and Molecular Biology
** International Journal of Bioinformatics Research and Applications
** List of Bioinformatics journals at Bioinformatics.fr
* অন্যান্য সাইট

** The Collection of Biostatistics Research Archive
** Human Genome Project and Bioinformatics
** 

## আরও দেখুন

## তথ্যসূত্র

বিষয়শ্রেণী:জীববিজ্ঞান
বিষয়শ্রেণী:জৈব তথ্যবিজ্ঞান
রুয়ান্ডা

থাম্ব|রুয়ান্ডার প্রদেশসমূহ
**রুয়ান্ডা** (রুয়ান্ডা ভাষায়: Rwanda *রুয়ান্ডা* বা *র্‌গুরান্ডা* /ɾ(g)wɑndɑ/) আফ্রিকার পূর্ব-মধ্যাংশের একটি রাষ্ট্র। দেশটির সরকারি নাম রুয়ান্ডা প্রজাতন্ত্র। এর রাজধানীর নাম কিগালি। এদেশে প্রায় ৮০ লাখ লোকের বাস। রুয়ান্ডার চারিদিকে রয়েছে উগান্ডা, বুরুন্ডি, গণতান্ত্রিক কঙ্গো প্রজাতন্ত্র, এবং তানজানিয়া। এদেশের উর্বর ও পাহাড়ী ভূমির কারণে এর নামকরণ করা হয়েছে *হাজার পাহাড়ের দেশ*। আফ্রিকা মহাদেশের মধ্যে রুয়ান্ডাতেই জনসংখ্যার ঘনত্ব সবচেয়ে বেশি। হুটু ও টুটসি উপজাতি জনগোষ্ঠীর এই দেশটি বিংশ শতাব্দীর শেষভাগে ১৯৯৪ সালের ভয়াবহ জাতিগত দাঙ্গা ও গৃহযুদ্ধের কারণে সারা বিশ্বের নজরে আসে।

## ইতিহাস
১৯৯৪ সালে রুয়ান্ডায় হত্যাকাণ্ড সংঘটিত হয়। এতে আট লাখ নাগরিক নিহত হন। গণহত্যার শিকার অধিকাংশই ছিল সংখ্যালঘু তুতসি সম্প্রদায়ের।

## রাজনীতি ও সরকার
রুয়ান্ডার রাষ্ট্রপতি হল রাস্ট্রের প্রধান এবং তার বহুবিধ ক্ষমতার মধ্যে রয়েছে মন্ত্রীপরিষদের সহায়তায় নীতি প্রণয়ন, বিশেষ ক্ষমতায় ক্ষমা করা, সশস্ত্র বাহিনীকে পরিচালনা করা, বিভিন্ন চুক্তি অনুমোদন করা, রাষ্ট্রপতির নির্দেশ সই করা এবং যুদ্ধ বা জরুরি অবস্থা ঘোষণা করা।প্রতি ৭ বছরের জন্য জনগনের ভোটের মাধ্যমে রাষ্ট্রপতি নির্বাচিত হন এবং তিনি প্রধানমন্ত্রী এবং মন্ত্রীসভার অন্য সদস্যদের নিয়োজিত করেন।বর্তমান রাষ্ট্রপতি পল কাগেমে, যিনি ২০০০ সালে তার পূর্বতন পাস্তুর বিজিমুঙ্গে এর পদত্যাগ এর পরে দায়িত্ব গ্রহণ করেন।

## প্রশাসনিক অঞ্চলসমূহ

## অর্থনীতি

## জনসংখ্যা

আনুমানিক ৯৮০০০ হাজার।

## সংস্কৃতি

## আরও দেখুন

## তথ্যসূত্র

## বহিঃসংযোগ
;সরকারি
* The Republic of Rwanda official government site
* Chief of State and Cabinet Members

;সাধারণ তথ্য
* 
* Rwanda from *UCB Libraries GovPubs*
* 
* 

;পর্যটন
* Rwanda Tourism official Rwanda Tourism Board site
* Kwita Izina web site Kwita Izina -the Official Baby Gorilla Naming
* Airline web site UK 


বিষয়শ্রেণী:কমনওয়েলথ প্রজাতন্ত্র
বিষয়শ্রেণী:আফ্রিকার রাষ্ট্র
বিষয়শ্রেণী:মধ্য আফ্রিকার রাষ্ট্র
বিষয়শ্রেণী:১৯৬২-এ প্রতিষ্ঠিত রাষ্ট্র ও অঞ্চল
বিষয়শ্রেণী:জাতিসংঘের সদস্য রাষ্ট্র
বিষয়শ্রেণী:আফ্রিকান ইউনিয়নের সদস্য রাষ্ট্র
বিষয়শ্রেণী:আন্তর্জাতিক সংস্থা দে লা ফ্রাঙ্কোফোনির সদস্য রাষ্ট্র
বিষয়শ্রেণী:ফরাসি ভাষী দেশ ও অঞ্চল
বিষয়শ্রেণী:ইংরেজি ভাষী দেশ ও অঞ্চল
বিষয়শ্রেণী:পূর্ব আফ্রিকার রাষ্ট্র
বিষয়শ্রেণী:স্থলবেষ্টিত দেশ
বিষয়শ্রেণী:স্বল্পোন্নত দেশ
বিষয়শ্রেণী:কমনওয়েলথ অব নেশনসের সদস্য
বিষয়শ্রেণী:সার্বভৌম রাষ্ট্র
সাংগঠনিক জীববিদ্যা

থাম্ব|এশেরিকিয়া কোলাই(Escherichia coli) এর নেটওয়ার্ক
**সাংগঠনিক জীববিদ্যা** কম্পিউটার পদ্ধতি এবং গাণিতিকভাবে জৈবিক ব্যবস্থার দৃশ্যমান মডেল প্রকাশ করে। ফলিত জীববিজ্ঞানের বৈজ্ঞানিক গবেষণার ক্ষেত্রে এটি খুবই নতুন প্রকৌশল বিদ্যা। সাংগঠনিক জীববিদ্যা হচ্ছে জীববিজ্ঞান ভিত্তিক একটি  শাখা বিজ্ঞান যা মূলতঃ জৈবিক ব্যবস্থার জটিল মিথস্ক্রিয়া নিয়ে কাজ করে। সাংগঠনিক জীববিদ্যা কে জৈব তথ্যবিজ্ঞান এর একটি অংশ হিসেবে ধরা যেতে পারে। এই বিদ্যা বিভিন্ন গাণিতিক হিসাব নিকাশ, বিভিন্ন ধরনের কম্পিউটার পদ্ধতি, পরিসংখ্যান ব্যবহার করে। যেমনঃ হৃদপিন্ডের রক্ত সঞ্চালন মডেল, কিডনীর সাথে দেহের পানি এবং বিষাক্ত দ্রাবর গাণিতিক সম্পর্ক নির্ণয় ইত্যাদী সাংগঠনিক জীববিদ্যার উদাহরণ। মুলতঃ ২০০০ সালের পর থেকে জীববিদ্যার বিভিন্ন অনুষঙ্গ নিয়ে কাজ করতে গিয়ে সাংগঠনিক জীববিদ্যা শব্দটির ব্যবহার বৃদ্ধি পেয়েছে। 

## ইতিহাস
সাংগঠনিক জীববিদ্যা মূলতঃ এসেছে নিম্নে উল্লেখিত বিষয়বস্তু থেকেঃ
* এনজাইম গতিবিদ্যার মাত্রিক রূপ, যা ১৯০০ থেকে ১৯৭০ এর সময়ে বিকশিত হয়।
* জনসংখ্যা পরিবর্তনের গাণিতিক রূপ
* নিউরোফিজিওলজির উপর উন্নত অধ্যয়ন এবং,
* সাইবারনেটিক্‌স ও কন্ট্রোল থিওরি।

## সংশ্লিষ্ট শাখা-প্রশাখা
সাংগঠনিক জীববিদ্যার সংশ্লিষ্ট শাখা প্রশাখার মাঝে কিছু জটিল টেকনোলজিকাল প্লাটফরম রয়েছে।
* ফিনোমিকস : ফিনোটাইপের সাংগঠনিক ভিন্নতা এবং সমগ্র জীবন জুড়ে এর পরিবর্তন।
* জিনোমিক্‌স : জেনমের পুনঃসজ্জিত ডিএনএ, ডিএনএ-এর সজ্জার পদ্ধতি, গঠন, কার্যকারিতা প্রভৃতি নিয়ে আলোচনা ও বিশ্লেষণ। 
* এপিজিনোমিকস / এপিজিনেটিক্স 
* ট্রান্সক্রিপ্টোমিকস
* ইন্টারফেরোমিকস
* প্রটিওমিকস
* মেটাবলোওমিকস
* গ্লাইকোমিকস
* লিপিডোমিকস
* ইন্টারএক্টোমিকস
* নিউরোইলেক্ট্রোডাইনামিকস
* ফ্লুক্সোমিকস
* বায়োমিকস
* ক্যানসার সিস্টেম বায়োলজি

## জৈব তথ্যবিজ্ঞান ও ডাটা এনালাইসিস
কম্পিউটার বিজ্ঞানের শাখা ইনফরমিকস এবং পরিসংখ্যান সাংগঠনিক জীববিদ্যায় ব্যবহৃত হয়।এর মাঝে রয়েছে-
* নতুন ধরনের কম্পিউটিশনাল মডেল
* তথ্য সংগ্রহকরণের পদ্ধতি ব্যবহারের মাধ্যমে একত্রীকরণ 
* অনলাইন ডাটাবেইজের উন্নতি সাধন
* সিনট্যাক্স ও শব্দার্থ অনুসারে জীববিদ্যার মডেলের উন্নয়ন
* নেটওয়ার্ক ভিত্তিক পদ্ধতিতে উচ্চ মাত্রার জিনোমিক তথ্য বিশ্লেষণ

## তথ্যসূত্র


বিষয়শ্রেণী:জৈব তথ্যবিজ্ঞান
বিষয়শ্রেণী:জীববিজ্ঞান
বিষয়শ্রেণী:ব্যবস্থাদি জীববিজ্ঞান
বিষয়শ্রেণী:গবেষণার পরিগণনামূলক ক্ষেত্র
অফসেট প্রেস

থাম্ব|MAN Roland press
**অফসেট প্রেস** আধুনিক বৈদ্যুতিক ছাপাখানা, যারা সাদা অফসেট শ্রেণীর ও তারচেয়ে উন্নত মানের কাগজে ছাপতে পারে। এখানে ব্যবহৃত মেশিনে চার বর্ণের ছাপা সম্ভব বলেও অনেকে এদের অফসেট মেশিন বলে থাকেন। এই মেশিনগুলো ভিন্ন ভিন্ন রং এর জন্য ভিন্ন ভিন্ন প্লেট ব্যবহার করে । সাধারনভাবে এবং কম্পিউটারের ছবিতে আমরা মৌলিক রং হিসেবে লাল, নীল ও সবুজ (RGB)কে দেখলে বা জানলেও ছাপার ক্ষেত্রে কিন্তু (CMYK) সাইয়ান, ম্যাজেন্টা, ইয়েলো এবং ব্ল্যাক কে মূল রং ধরা হয়। ছাপার ক্ষেত্রে এই চার রং থেকে সমস্ত রং তৈরি বা ছাপা হয়ে থাকে। এছাড়াও প্যান্টোন নামে কিছু স্বতন্ত্র কালার বা রং আছে, যাদের তৈরি করা সম্ভব নয়।

অফসেট প্রিন্টিং এর উন্নতি ঘটে দুটি ধাপে। প্রথমে ইংল্যান্ডে রবার্ট বার্কলি ১৮৭৫ সালে টিনের উপর ছাপার জন্য একটি অফসেট প্রেস উন্নত করেন, পরবর্তী ধাপে যুক্তরাষ্ট্রে ওয়াশিংটন রুবেল ১৯০৪ সালে কাগজে ছাপানোর যোগ্য সংস্করণ তৈরী করেন।

## তথ্যসূত্র

## বহিঃসংযোগ
* Printing Industries of America
* Types of Offset Printing Machines 

বিষয়শ্রেণী:ছাপাখানা
বিষয়শ্রেণী:মুদ্রণবিদ্যা
সিএমওয়াইকে রং মডেল

**সি এম ওয়াই কে** (CMYK) বর্ণ বা রঙের একটি মানদণ্ড বা প্রতিমান। সাধারণত ছাপাখানাগুলিতে এই প্রতিমান ব্যবহার করা হয়। এই প্রতিমানে চারটি প্রধান রং আছে: সায়ান (Cyan, এক ধরনের সবুজাভ নীল), ম্যাজেন্টা বা নীললোহিত (টকটকে লাল), হলুদ ও কালো। ছাপার সময় এই চারটি রং হতে সমস্ত রং তৈরি হয়ে থাকে।

লাল, নীল ও সবুজ হল মৌলিক রং যাদের থেকে সমস্ত রং তৈরি করা হয়। ঐ তিন রঙের সমন্বয়ে তৈরি রঙকে ছাপার পূর্বে সি এম ওয়াই কে ধরনে পরিবর্তন করে নেয়া হয়। সব ধরনের গ্রাফিক্‌স বা চিত্রলৈখিক-নকশাকরণ সফটওয়্যার এই কাজটি করতে পারে।

বিষয়শ্রেণী:রং (বর্ণ)
বিষয়শ্রেণী:মুদ্রণ
বিষয়শ্রেণী:মুদ্রণ পরিভাষা
ইয়ান মার্টেল

**ইয়ান মার্টেল** (জন্ম: জুন ২৫, ১৯৬৩ -) হলেন বুকার পুরস্কার বিজয়ী একজন কানাডীয় সাহিত্যিক।

তিনি বিশ্বের নানা দেশ ভ্রমণ করেছেন এবং ইরান, তুরস্ক এবং ভারতে বেশ কিছুটা সময় থেকেছেনও। পিটারবরো, অন্টারিও তে অবস্থিত ট্রেন্ট বিশ্ববিদ্যালয়ে দর্শনে পড়াশোনা করার পর ২৭ বছর বয়সে তিনি লেখালেখিকে পেশা হিসাবে বেছে নেন। নানা দেশের নানারকম ঐতিহ্যের সাথে পরিচয় তার লেখাকে গভীরভাবে প্রভাবিত করেছে। আর এই প্রভাব স্পষ্ট হয়ে ধরা পড়েছে তার রচিত কল্প-কাহিনী *[[লাইফ অফ পাই]]* এর ঐতিহ্যগত পটভূমির ব্যাপকতায়। এই কল্প-কাহিনীর সুবাদে তিনি ২০০২ সালে সম্মানজনক বুকার পুরস্কার লাভ করেন। *লাইফ অফ পাই* কল্প-কাহিনীটি লিখবার রসদ জোগাড় করতে মার্টেল প্রায় ছয়টি মাস ভারতে- মসজিদ, মন্দির, গির্জা আর চিড়িয়াখানা দেখে কাটিয়ে দেন। তারপর গোটা একটি বছর তিনি নানারকমের ধর্মীয় গ্রন্থ আর পরিত্যক্ত গল্প-গাঁথা পাঠ করেন এবং এতসব গবেষণার পর মূল বইটি লিখতে তার আরো দুটি বছর কেটে যায়।

সিবিসি বেতার'র *[[কানাডা পাঠ্য]]* প্রতিযোগিতার ২০০৩ সংস্করণ হিসাবে *লাইফ অফ পাই* নির্বাচিত হয় এবং আরেকজন লেখক ন্যান্সি লি এই প্রতিযোগিতায় বিজয়ী হন। তাছাড়া এই প্রতিযোগিতার ফরাসি সংস্করণ *লি কমব্যাট ডেস লিভঁ* এর জন্য *লাইফ অফ পাই* এরই ফরাসি-অনুবাদ *হিস্টোরি ডি পাই* নির্বাচিত হয় এবং এখানকার বিজয়ী হন গায়ক লুসি ফরেসটিয়াঁ।
 
২০০৩ এর সেপ্টেম্বর থেকে মার্টেল গণগ্রন্থাগারের আবাসিক লেখক হিসাবে সাসকাটুন, সাসকাটচেভান-এ এক বছর থাকেন। পরে তিনি মন্ট্রিল, কিউবেক-এ পাড়ি জমান এবং সম্প্রতি কানাডীয় কম্পোজার ওমর দানিয়েল এর সাথে টরেন্টো'র রয়্যাল কনসারভেটরি অফ মিউজিক'র আবাসিক কম্পোজার হিসাবে পিয়ানোর একটি মিউজিক নিয়ে কাজ করেছেন। *ইউ আর হয়্যার ইউ আর* বা *তুমি সেথায় যেথায় তুমি আছো* গানটির কথা নেয়া হয়েছে মার্টেল এর একটি লেখা থেকে যেখানে সাদামাটা একটি দিনের মুঠোফোন-আলাপকে তুলে ধরা হয়েছে।

২০০৫ এর নভেম্বরে সাসকাটচেভান বিশ্ববিদ্যালয় ঘোষণা দিয়েছে যে, মার্টেল বিশ্ববিদ্যালয়টির ইংরেজি বিভাগের আবাসিক পণ্ডিত হিসাবে একবছর থাকবেন। সাসকাটুনের হলোকস্ট্ এর ইতিহাস নিয়ে তার পরবর্তি গ্রন্থের জন্য গবেষণা করাটাই মার্টেলের এখনকার পরিকল্পনা। বর্তমানে তিনি সাসকাটুনে তার বান্ধবীর সাথে বসবাস করছেন।

## প্রকাশিত গ্রন্থাবলী
* *[[দ্য ফ্যাক্টস বিহাইন্ড দ্য হেলসিঙ্কি রোকাম্যাশোস]]* (১৯৯৩)
* *[[সেলফ (উপন্যাস)|সেলফ]]* (১৯৯৬)
* *[[লাইফ অফ পাই]]* (২০০২)
* *[[উই এইট দ্য চিল্ড্রেন ল্যাস্ট]]* (২০০৪)

## সাহিত্য পুরস্কার
* কল্প-কাহিনীর জন্য ২০০২ সালে বুকার পুরস্কার লাভ করেন।
* কল্প-কাহিনীর জন্য ২০০১ সালে হিউ ম্যাকলেনন পুরস্কার লাভ করেন।
* কল্প-কাহিনীর জন্য ২০০১ সালে গভর্নর জেনারেলের পুরস্কার এর জন্য সংক্ষিপ্ত তালিকায় তার নাম স্থান পায়।
* চ্যাপ্টারস/বুকস্ ইন কানাডা ফার্স্ট নভেল অ্যাওয়ার্ড এর জন্য সংক্ষিপ্ত তালিকায় তার নাম স্থান পায়।
* তার রচিত গল্প *"দ্য ফ্যাক্টস বিহাইন্ড দ্য হেলসিঙ্কি রোকাম্যাশোস"* ১৯৯১ সালে জার্নি পুরস্কার জয় করে।
 
## তথ্যসূত্র

## বহিঃসংযোগ

বিষয়শ্রেণী:কানাডীয় সাহিত্যিক
বিষয়শ্রেণী:১৯৬৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বুকার পুরস্কার বিজয়ী লেখক
বিষয়শ্রেণী:বুকার পুরস্কার বিজয়ী
বিষয়শ্রেণী:২০শ শতাব্দীর কানাডীয় ঔপন্যাসিক
বিষয়শ্রেণী:২১শ শতাব্দীর কানাডীয় ঔপন্যাসিক
বিষয়শ্রেণী:২০শ শতাব্দীর কানাডীয় পুরুষ লেখক
বিষয়শ্রেণী:২১শ শতাব্দীর কানাডীয় পুরুষ লেখক
টাইম ডিভিশন মাল্টিপল অ্যাক্সেস

**টাইম ডিভিশন মাল্টিপল অ্যাক্সেস** বা **টিডিএমএ** ( বা TDMA) একটি তারবিহীন যোগাযোগের ব্যবস্থা। বর্তমানে মোবাইল ফোনে এ প্রযুক্তি ব্যবহৃত হচ্ছে।

বিষয়শ্রেণী:রেডিও রিসোর্স ব্যবস্থাপনা
বিষয়শ্রেণী:মিডিয়া অ্যাকসেস কনট্রোল
গাণিতিক জীববিজ্ঞান

[থাম্ব|সূর্যমুখীতে [ফিবোনাচ্চি রাশিমালা|ফিবোনাচ্চি ধারা]]

**গাণিতিক জীববিদ্যা** () নতুন এক বিজ্ঞান যা গণিত এবং জীববিদ্যা র সমন্বয়ে গঠিত। সাংগঠনিক জীববিদ্যার সাথে এর যথেষ্ট মিল রয়েছে তবে এই বিদ্যার প্রধান লক্ষ্য হচ্ছে বিভিন্ন গাণিতিক পদ্ধতি ব্যবহার ও আবিষ্কার এর মাধ্যমে জৈব তথ্যবিজ্ঞান এবং সাংগঠনিক জীববিদ্যা কে সমৃদ্ধ করা। ক্ষেত্রটিকে কখনও কখনও গাণিতিক জীববিজ্ঞান বা জৈববিজ্ঞান বলা হয়। তাত্ত্বিক জীববিজ্ঞান জীববিজ্ঞানের জন্য তাত্ত্বিক নীতিগুলির বিকাশের উপর আরও বেশি জোর দেয় যেখানে গাণিতিক জীববিজ্ঞান জৈবিক সিস্টেমগুলি অধ্যয়নের জন্য গাণিতিক সরঞ্জামগুলির ব্যবহারের উপর দৃষ্টি নিবদ্ধ করে, যদিও দুটি শব্দটি মাঝে মাঝে পরিবর্তিত হয়।

## তথ্যসূত্র

বিষয়শ্রেণী:জৈব তথ্যবিজ্ঞান
বিষয়শ্রেণী:গাণিতিক ও তাত্ত্বিক জীববিজ্ঞান
মদন উপজেলা

**মদন উপজেলা** বাংলাদেশের নেত্রকোণা জেলার একটি প্রশাসনিক এলাকা।

## অবস্থান ও আয়তন
এই উপজেলার উত্তরে মোহনগঞ্জ উপজেলা ও আটপাড়া উপজেলা, দক্ষিণে কিশোরগঞ্জ জেলার ইটনা উপজেলা ও তাড়াইল উপজেলা, পূর্বে খালিয়াজুড়ি উপজেলা, পশ্চিমে কেন্দুয়া উপজেলা।

## প্রশাসনিক এলাকা
মদন উপজেলায় বর্তমানে ১টি পৌরসভা ও ৮টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম মদন থানার আওতাধীন।

;পৌরসভা:
* মদন

;ইউনিয়নসমূহ:
* ১নং কাইটাইল
* ২নং চানগাঁও
* ৩নং মদন
* ৪নং গোবিন্দশ্রী
* ৫নং মাঘান
* ৬নং তিয়শ্রী
* ৭নং নায়েকপুর
* ৮নং ফতেপুর

## ইতিহাস
মদন থানা নেত্রকোণা জেলার একটি ঐতিহাসিক সমৃদ্ধ অঞ্চল। ১৮৪৫ সালে প্রশাসনিক প্রয়োজনে তৎকালীন ময়মনসিংহের জেলা কালেক্টর নাসিরুজিয়াল পরগনার অন্তর্গত ফতেপুর নামক স্থানে একটি থানা স্থাপনের প্রস্তাব করেন। এই ফতেপুর মূলত ঈসা খাঁর বংশধর ফতেইয়ার খাঁর নামানুসারে নামকরণ করা হয়েছিল। পরবর্তীতে একই বংশের দেওয়ান জাহাঙ্গীরের নামানুসারে এই থানার জাহাঙ্গীরপুর গ্রামের নামকরণ হয়।

১৮৮৪ সালে প্রশাসনিক পুনর্গঠনের সময় আখশ্রী গ্রামে একটি পুলিশ ফাঁড়ি স্থাপিত হয়। ব্যবসা-বাণিজ্য ও যোগাযোগের সুবিধার্থে ধীরে ধীরে মদন অঞ্চলের গুরুত্ব বৃদ্ধি পায়। ১৯১৭ সালের ৩১ ডিসেম্বর খালিয়াজুরী, আটপাড়া ও কেন্দুয়ার ১৩১টি গ্রাম নিয়ে আনুষ্ঠানিকভাবে মদন থানা প্রতিষ্ঠিত হয়।

১৯৬২ সালে মদন থানায় সার্কেল উন্নয়ন ও রাজস্ব বিভাগ চালু করা হয়। পরবর্তীতে ১৯৮৩ সালে প্রশাসনিক বিকেন্দ্রীকরণের মাধ্যমে মদনকে উপজেলায় উন্নীত করা হয়। বর্তমানে ৮টি ইউনিয়ন নিয়ে এই উপজেলার প্রশাসনিক কার্যক্রম পরিচালিত হচ্ছে। ২০০১ সালের ১১ জুলাই মদন পৌরসভা গঠিত হয়। সাংস্কৃতিক ঐতিহ্যের দিক থেকে এ অঞ্চলটি অত্যন্ত সমৃদ্ধ; এখানে নিয়মিত নৌকা বাইচ, ষাঁড়ের লড়াই এবং বাউল গানের আসর বসে।

## জনসংখ্যার উপাত্ত

## শিক্ষা

## অর্থনীতি
এই উপজেলায় ধান, পাট, গম ইত্যাদি প্রধান অর্থকরী ফসল। প্রধান ফল-ফলাদি হচ্ছে আম, কাঁঠাল, কলা, জাম, লিচু, পেয়ারা, তরমুজ, সুপারি, পেঁপে ইত্যাদি। বিলুপ্ত বা বিলুপ্তপ্রায় ফসলাদি হচ্ছে কাউন, খেসারি, ছোলা, আউশ ধান, অড়হর, মাষকলাই। এখানে প্রচুর হাঁস-মুরগি এবং খামার,গরু-ছাগলের খামার, মৎস্য খামার রয়েছে যা কিনা এই উপজেলার অর্থনীতিকে এগিয়ে নিতে ব্যাপক অবদান রেখেছে। ব্যবসা বাণিজ্য পরিচালনায় এই উপজেলায় গড়ে উঠেছে অসংখ্য ছোট ও মাঝারি আকারের ক্ষুদ্র শিল্প।

## উল্লেখযোগ্য ব্যক্তিত্ব:
* চারুচন্দ্র অধিকারী (১৮৬৮ - ১৯২৮) - ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী;
* অমূল্যচন্দ্র অধিকারী (১৯০১ - ১৯৫১) - ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব, অগ্নিযুগের বিপ্লবী এবং  সাম্যবাদী চিন্তা ও আদর্শের অনুসারী।
*ক্ষিতীন্দ্র চন্দ্র বৈশ্য:মুক্তিযুদ্ধে একুশে পদকপ্রাপ্ত  ও দূর পাল্লার প্রখ্যাত জল সাঁতারু।
*আবদুস সাত্তার (বীর বিক্রম): শহীদ।
*দেওয়ান শাহজাহান ইয়ার চৌধুরী :আইনবিদ ও সাবেক সংসদ সদস্য।
* মোহাম্মদ নিজামউদ্দিন বীর বিক্রম (মৃ- ১৯৭১)
*লুৎফুজ্জামান বাবর: সাবেক স্বরাষ্ট্রপ্রতিমন্ত্রী ও বিতর্কিত রাজনীতিবিদ।
*খালেকদাদ চৌধুরী : লেখক ও সাংবাদিক।
*মোকাররম হোসেন তালুকদার: বিশিষ্ট লেখক ও সমাজসেবক।

## বিবিধ:
জল ভ্রমণের জন্য মদন বিখ্যাত। এই উপজেলার অন্যতম আকর্ষণ উচিতপুর হাওর । দেশের বিভিন্ন প্রান্ত থেকে পর্যটকরা ঘুরতে আসেন ।

## আরও দেখুন

## চিত্রশালা

Image:Uchitpur_Ghat.JPG|উচিতপুর ঘাট।
Image:Mogra Riverview at Modon Pourashava.JPG|মদন পৌরসভার সাঁকোর উপর থেকে তোলা মগড়া নদীর দৃশ্য।


## তথ্যসূত্র

## বহিঃসংযোগ

* 

বিষয়শ্রেণী:মদন উপজেলা
বিষয়শ্রেণী:নেত্রকোণা জেলার উপজেলা
ইন্দোনেশীয় ভাষা

থাম্ব|ভাষা শুনুন
**ইন্দোনেশীয় ভাষা** বা **বাহাসা ইন্দোনেসিয়া** (Bahasa Indonesia) হচ্ছে ইন্দোনেশিয়ার রাষ্ট্রভাষা। ইন্দোনেশীয় ভাষাটি মালয় ভাষার একটি প্রমিত রূপ, যেটি বহু শতাব্দী ধরে ইন্দোনেশীয় দ্বীপপুঞ্জে লিংগুয়া ফ্রাংকা হিসেবে ব্যবহৃত হয়ে আসছিল। ১৯৪৫ সালে ইন্দোনেশিয়া নেদারল্যান্ড্‌সের কাছ থেকে স্বাধীনতা লাভ করলে ইন্দোনেশীয় ভাষাকে রাষ্ট্রীয় ভাষার মর্যাদা দেওয়া হয়। মালয় ও ইন্দোনেশীয় ভাষার ধ্বনি ব্যবস্থা, ব্যাকরণ ও শব্দভাণ্ডারে প্রচুর মিল আছে।

১৯৪৫ সালে ইন্দোনেশিয়া যখন স্বাধীনতা লাভ করে তখন ইন্দোনেশিয়ার মোট জনসংখ্যার মাত্র ৫% ইন্দোনেশীয় ভাষা কে মাতৃভাষা হিসাবে ব্যবহার করত অপরদিকে ইন্দোনেশিয়ার সংখ্যাগুরু (৪৫%) মানুষের মাতৃভাষা ছিল জাভাই ভাষা৷ তা-সত্ত্বেও মালয় ভাষার উপভাষা ইন্দোনেশীয় ভাষাকে রাষ্ট্র ভাষা হিসাবে গ্রহণ করা হয়৷ এর কারণ ছিল মালয় ভাষা বহু শতাব্দি ধরে লিংগুয়া ফ্রাংকা হিসাবে ব্যবহৃত হয়ে আসছিল অপরদিকে যদি সংখ্যাগুরু জাভানিজের ভাষাকে রাষ্ট্র ভাষা করা হত তবে অন্যান্য জাতিগোষ্ঠীর মানুষেরা বৈষম্যের শিকার হত এবং সংখ্যাগুরু জাভানিজরা অন্যদের থেকে বেশি সুবিধা গ্রহণ করত৷ 

ইন্দোনেশিয়াতে সম্ভবত প্রায় আড়াই কোটি লোক মাতৃভাষা হিসেবে ইন্দোনেশীয় ভাষায় কথা বলে। এছাড়া আরও প্রায় ১৪ কোটি লোক দ্বিতীয় ভাষা হিসেবে ইন্দোনেশীয়তে কথা বলে। এছাড়া নেদারল্যান্ড্‌স, ফিলিপিন দ্বীপপুঞ্জ, সৌদি আরব এবং মার্কিন যুক্তরাষ্ট্রেও ইন্দোনেশীয় প্রচলিত।

ইন্দোনেশিয়ার সংখ্যাগুরু মানুষের ভাষা (প্রায় ৪৫%) হল জাভাই ভাষা। বাকী ৫৫% মানুষ প্রায় ৩০০ টি ভিন্ন ভাষায় কথা বলে থাকে৷  ঠিক কতজন মাতৃভাষা হিসেবে ইন্দোনেশীয় ভাষায় কথা বলে, তা নির্ণয় করা দুরূহ। বেশির ভাগ ইন্দোনেশীয় লোক দ্বিভাষিক। তারা ঘরে নিজের দ্বীপের স্থানীয় ভাষা শেখে এবং স্কুলে গিয়ে ইন্দোনেশীয় ভাষায় শিক্ষা নেয়। বড় নগর এলাকাগুলিতে ইন্দোনেশীয় ভাষার প্রচলন বেশি। অন্যদিকে ছোট শহর ও গ্রামাঞ্চলে স্থানীয় ভাষাগুলি বেশি প্রচলিত।

ইন্দোনেশীয় ভাষা বর্তমানে লাতিন লিপিতে প্রচলিত। তবে মালয় ভাষার মতোই আগে এটি জাবি লিপিতে প্রচলিত ছিল।

ইন্দোনেশীয় ভাষা ইন্দোনেশিয়ার সরকারি প্রশাসনের ভাষা। শিক্ষার সমস্ত পর্যায়ে মাধ্যম হিসেবে এটি ব্যবহৃত হয়। দেশটির গণমাধ্যমে এই ভাষারই আধিপত্য। টিভি প্রোগ্রামগুলি প্রায় সবই ইন্দোনেশীয় এবং সমস্ত বিদেশী প্রোগ্রাম ইন্দোনেশীয় ভাষায় ডাব করে বা সাবটাইটেলসহ সম্প্রচার করা হয়। পপ সঙ্গীত, কার্টুন, কমিক্স, সাহিত্য সর্বত্রই এটি ব্যবহৃত।

## তথ্যসূত্র

## বহিঃসংযোগ

* free language resource
* Learning Indonesian 
* Indonesian Swadesh list of basic vocabulary words (from Wiktionary's Swadesh-list appendix)
* Indonesia WWW Virtual Library 
* Bahasa Indonesia Dictionary
* Kamus Besar Bahasa Indonesia dalam jaringan (Great Dictionary of the Indonesian Language of the Language Center, in Indonesian only)
* Google Indonesia Translator
* Example recording of spoken bahasa Indonesia
* babla.co.id English-Indonesian dictionary from bab.la, a language learning portal

বিষয়শ্রেণী:সংযোগাত্মক ভাষা
বিষয়শ্রেণী:ইন্দোনেশিয়ার ভাষা
বিষয়শ্রেণী:পূর্ব তিমুরের ভাষা
বিষয়শ্রেণী:নেদারল্যান্ডসের ভাষা
বিষয়শ্রেণী:প্রমিত ভাষা
পর্তুগিজ ভাষা

**পর্তুগিজ ভাষা** ইন্দো-ইউরোপীয় ভাষা-পরিবারের রোমান্স শাখার একটি ভাষা। ভাষাটি পর্তুগাল, ব্রাজিল, এবং প্রাক্তন পর্তুগিজ ঔপনিবেশিক সাম্রাজ্যের অন্তর্গত অ্যাঙ্গোলা, মোজাম্বিক, কেপ ভের্দি, সাঁউ তুমি ও প্রিঁসিপি, গোয়া, মাকাউ এবং পূর্ব তিমুরে প্রচলিত। এথ্‌নোলগের করা প্রাক্কলন অনুযায়ী সারা বিশ্বে পর্তুগিজ ভাষাভাষীর সংখ্যা প্রায় ১৮ কোটি।

রোমানরা আইবেরীয় উপদ্বীপ বিজয় করার পর স্থানীয় ভাষাগুলিকে হটিয়ে সেখানে প্রাকৃত লাতিন ভাষা প্রচলিত হয়। আইবেরীয় উপদ্বীপের আটলান্টিক মহাসাগরীয় উপকূলে এই প্রাকৃত লাতিন ধীরে ধীরে পর্তুগিজ-গালিসীয় ভাষায় রূপ নেয়। পরবর্তীতে গালিসিয়া স্পেনের অন্তর্ভুক্ত হলে এবং পর্তুগাল স্বাধীনতা লাভ করলে গালিসীয় ও পর্তুগিজ ভাষা আলাদা হয়ে যায়।

১৪শ থেকে ১৬শ শতকে পর্তুগাল একটি বিশাল সামুদ্রিক সাম্রাজ্য গঠন করলে এশিয়া, আফ্রিকা ও আমেরিকার বহু অঞ্চলে পর্তুগিজ ভাষা ছড়িয়ে পড়ে। ১৬শ শতক নাগাদ এটি এশিয়া ও আফ্রিকার সার্বজনীন ভাষা (lingua franca)-তে পরিণত হয়। তখন প্রায় সব ইউরোপীয় জাতি ঔপনিবেশিক প্রশাসন, বাণিজ্য ও যোগাযোগের জন্য পর্তুগিজ ভাষা ব্যবহার করত। ভারত, শ্রীলঙ্কা, মালয়েশিয়া ও ইন্দোনেশিয়ার কিছু পর্তুগিজভাষী সম্প্রদায় পর্তুগিজ সাম্রাজ্যের পতনের পরেও ভাষাটিকে ধরে রাখে। এগুলির কিছু কিছু পর্তুগিজ ভিত্তিক ক্রেওল ভাষার সৃষ্টি করে। এশিয়া ও আফ্রিকার বহু ভাষা পর্তুগিজ ভাষা থেকে বহু শব্দ ঋণ নিয়েছে। উদাহরণস্বরূপ বাংলা ভাষায় ব্যবহৃত অতি পরিচিত কিছু দৈনন্দিন শব্দ যেমন পাউরুটির "পাউ" (Paõ), চাবি (Chave), বালতি (Balde), ইত্যাদি পর্তুগিজ ভাষা থেকে এসেছে।

পর্তুগিজ ভাষা পর্তুগাল (১ কোটি ভাষাভাষী), ব্রাজিল (১৬ কোটি ভাষাভাষী), অ্যাঙ্গোলা (৫৮,০০০), কেপ ভের্দি, গিনি-বিসাউ ও মোজাম্বিকের জাতীয় ভাষা। এছাড়া ইউরোপের মাদেইরা দ্বীপপুঞ্জ ও আজোরেস দ্বীপপুঞ্জে এবং এশিয়ার গোয়া, মাকাউ ও পূর্ব তিমোরে প্রচলিত। এথ্‌নোলগ অনুসারে পর্তুগিজ ভাষা প্রায় ১৮ কোটি লোকের মাতৃভাষা এবং প্রায় দেড় কোটি লোকের দ্বিতীয় ভাষা।

অন্যান্য রোমান্স ভাষার মধ্যে স্পেনীয় ভাষা, গালিথীয় ভাষা এবং কাতালান ভাষার সাথে পর্তুগিজ ভাষার সবচেয়ে বেশি মিল আছে। পর্তুগিজ লাতিন বা রোমান লিপি-ভিত্তিক একটি লিপিতে লেখা হয়। তবে k, w ও y বর্ণগুলি কেবলমাত্র বিদেশী বা প্রাচীন শব্দেই ব্যবহার করা হয়। পর্তুগিজ লিপিতে ç, এবং স্বরবর্ণের উপর অ্যাকিউট, গ্রাভ, সার্কামফ্লেক্স, ইত্যাদি অতিরিক্ত চিহ্ন ব্যবহার করা হয়। a এবং o-এর উপর টিলডা চিহ্ন ব্যবহার করে (ã õ) নাসিক্য উচ্চারণ নির্দেশ করা হয়।

পর্তুগিজ ভাষাতে প্রথম লেখা এ পর্যন্ত প্রাপ্ত সবচেয়ে পূর্ণাঙ্গ রচনাগুলি হল ১৩শ শতকে এক উকিলের আইনি অভিযোগের দলিল এবং রাজা দ্বিতীয় আলফোন্সোর ১২১৪ সালে রচিত উইল।

১৯৮৬ সালে পর্তুগিজ ভাষা ইউরোপীয় ইউনিয়নের একটি দাপ্তরিক ভাষা হিসেবে স্বীকৃত হয়। ১৯৯৬ সালে পর্তুগিজভাষী দেশগুলির সম্প্রদায় (Comunidade dos Países de Língua Portuguesa *কুমুনিদাদি দুশ পেইজিজ দি লিংগুয়া পোর্তুগেজা*, সংক্ষেপে CPLP) গঠিত হয়, যার কাজ সদস্য রাষ্ট্রগুলির মধ্যে সাংস্কৃতিক আদানপ্রদান ও সহযোগিতা বাড়ানো এবং পর্তুগিজ ভাষার একটি আদর্শ রূপ স্থির করা।

## আরও দেখুন
* উইকিপিডিয়া:বাংলা ভাষায় পর্তুগিজ শব্দের প্রতিবর্ণীকরণ

## তথ্যসূত্র

বিষয়শ্রেণী:রোমান্স ভাষা
বিষয়শ্রেণী:পর্তুগালের ভাষা
বিষয়শ্রেণী:ব্রাজিলের ভাষা
বিষয়শ্রেণী:অ্যাঙ্গোলার ভাষা
বিষয়শ্রেণী:কাবু ভের্দির ভাষা
বিষয়শ্রেণী:গিনি-বিসাউয়ের ভাষা
বিষয়শ্রেণী:পর্তুগিজ ভাষা
বিষয়শ্রেণী:পূর্ব তিমুরের ভাষা
বিষয়শ্রেণী:ভারতের ভাষা
পাঞ্জাবি ভাষা

**পাঞ্জাবী** বা **পঞ্জাবী**  (; শাহমুখী: ; গুরুমুখী: ,) ইন্দো-ইউরোপীয় ভাষা পরিবারের ইন্দো-আর্য শাখার একটি ভাষা। এটি ভারতের পাঞ্জাব অঙ্গরাজ্যের প্রায় ৩ কোটি মানুষের মাতৃভাষা। পশ্চিম পাঞ্জাবি বা ল্যহেন্দা পাকিস্তানের পাঞ্জাব প্রদেশের প্রায় ৮ কোটি মানুষের মাতৃভাষা। এছাড়াও আফগানিস্তান, যুক্তরাজ্য, মার্কিন যুক্তরাষ্ট্র ও কানাডায় পাঞ্জাবি ভাষার প্রচলন আছে। কানাডায় আড়াই লক্ষেরও বেশি লোক পাঞ্জাবি ভাষায় কথা বলেন; ফলে এটি কানাডার ৬ষ্ঠ বৃহত্তম ভাষা।

## ইতিহাস
### ব্যুৎপত্তি
*পাঞ্জাবী* (বা *পাঞ্জাবি*) শব্দটি ফার্সি শব্দ *পাঞ্জ-আব* থেকে উদ্ভূত হয়েছে যেটার মানে 'পাঁচ পানি', যা সিন্ধু নদের পূর্বভাগের পাঁচটি প্রধান শাখাকে নির্দেশ করে। দক্ষিণ এশিয়ার এই অঞ্চলের নামকরণ তুর্কো-পার্সিয়ান বিজয়ীদের দ্বারা প্রবর্তিত হয়৷ এ শব্দের সংস্কৃত সমগোত্রীয় শব্দ "পঞ্চনদ" যার অর্থ দাড়ায় *পাঁচ নদীর ভূমি*৷
*পাঞ্জ* এর সংস্কৃত সমগোত্রীয় শব্দ ** (), গ্রীক ভাষার *pénte* () এবং বাল্টিক ভাষার *Penki*, যে সবের অর্থ হল 'পাঁচ'; *আব* সমগোত্রীয় শব্দ সংস্কৃত *áp* () যেটার অর্থ *পানি৷*

ঐতিহাসিক পাঞ্জাব, বর্তমানে ভারত ও পাকিস্তানের মধ্যে ভৌগোলিক ভাগে বিভক্ত,  এবং পাঁচটি নদী দ্বারা সংজ্ঞায়িত করা হয়েছে। পাঁচটির একটি, বিয়াস নদী, অন্যটি সতলেজ।

## উপভাষা
## স্বীকৃতি
পূর্ব পাঞ্জাবি ভাষা ভারতের ২২টি সরকারী ভাষার একটি। ভারতের পাঞ্জাব অঙ্গরাজ্যে প্রাত্যহিক যোগাযোগ, শিক্ষা, প্রশাসন, ব্যবসা, ও গণমাধ্যমে এই ভাষা ব্যবহৃত হয়।

পাকিস্তানে পশ্চিম পাঞ্জাবি ভাষাটির কোনও সরকারি স্বীকৃতি নেই। এখানকার পাঞ্জাবি বক্তারা মূলত ইংরেজি ও উর্দুতে প্রশাসন, শিক্ষা, গণমাধ্যমের কাজগুলি সম্পাদন করেন।

পাঞ্জাবি ভাষা শিখ ধর্মাবলম্বীদের ধর্মীয় ভাষা।

## লিখন পদ্ধতি

## আরো দেখুন
* সিন্ধি ভাষা
* বেলুচি ভাষা
* ভারতের ভাষাসমূহ
* পাকিস্তানের ভাষাসমূহ
* ভারতের সরকারি ভাষাসমূহ

## তথ্যসূত্র

বিষয়শ্রেণী:পাঞ্জাবি ভাষা
বিষয়শ্রেণী:ভারতের সরকারি ভাষাসমূহ
বিষয়শ্রেণী:পাকিস্তানের ভাষা
বিষয়শ্রেণী:পাঞ্জাবি সংস্কৃতি
বিষয়শ্রেণী:ইন্দো-আর্য ভাষাসমূহ
বিষয়শ্রেণী:পাঞ্জাব
বিষয়শ্রেণী:সরকারীভাবে ভারতীয় লিপিতে লেখা ভাষা
বিষয়শ্রেণী:সাহিত্য অকাদেমি স্বীকৃত ভাষা
বিষয়শ্রেণী:দেবনাগরী লিপিতে লেখা ভাষা
জাপানি ভাষা

**জাপানি ভাষা** বা **নিপ্পনীয় ভাষা** (, ) জাপানের প্রচলিত ভাষা। জাপানসহ বিশ্বের প্রায় ১৩ কোটি মানুষ জাপানি ভাষায় কথা বলে। জাপানি ভাষা লিখতে ৩ ধরনের লিপির ব্যবহার হয়: কাঞ্জি, হিরাগানা ও কাতাকানা। জাপানি যখন রোমান হরফে লেখা থাকে তাকে "রোমাজি" বলা হয়।

ভাষাবিজ্ঞানীরা জাপানি ভাষার সাথে অন্যান্য ভাষা ও ভাষাপরিবারের বংশগত সম্পর্ক প্রতিষ্ঠার জন্য বহুবার চেষ্টা করেছেন। এদের মধ্যে সবচেয়ে জনপ্রিয় তত্ত্বটি অনুসারে কোরীয় ভাষার সাথে জাপানি ভাষা আলতায়ীয় ভাষা পরিবারের সদস্য। অর্থাৎ জাপানি ও কোরীয় ভাষা অত্যন্ত দূরবর্তীভাবে একে অপরের সাথে সম্পর্কিত। তবে উত্তর জাপানে প্রচলিত আইনু ভাষাটিকে এখনও একটি বিচ্ছিন্ন ভাষা হিসেবেই গণ্য করা হয়। তবে বিতর্কিতও, নতুন স্বাধীন জাপানীয় ভাষা পরিবারের চর্চা চলছে।

জাপানি ভাষা জাপানের সরকারি ভাষা। এখানকার সমস্ত শিক্ষা, গণমাধ্যম, ব্যবসা ও সরকারি কাজকর্ম জাপানি ভাষাতে সম্পন্ন হয়। জাপানি ভাষা ছাড়াও ওকিনাওয়াতে ও পার্শ্ববর্তী র‌্যুউক্যুউ দ্বীপগুলিতে র‌্যুউক্যুউ ভাষা প্রচলিত। এগুলি জাপানি ভাষার সাথে, এমনকি নিজেদের সাথেও পারস্পরিক বোধগম্য নয়। তবে বর্তমানে অনেক ভাষাবিজ্ঞানী মনে করেন এগুলি জাপানি ভাষারই উপভাষা।

## উপভাষা
জাপান তুলনামূলকভাবে একটি ছোট দেশ হলেও এখানে বিস্ময়করীভাবে বহু সংখ্যক উপভাষা প্রচলিত, যেগুলি উচ্চারণ, ব্যাকরণ এবং শব্দভাণ্ডারের দিক থেকে একে অপরের চেয়ে আলাদা। অনেকগুলিই পরস্পর বোধগম্য নয়। জাপানি উপভাষাগুলিকে দুইটি প্রধান ভাগে ভাগ করা যায়:
* পূর্ব জাপানি: এর মধ্যে পড়েছে হোক্কাইদৌ, তৌহোকু, কান্তৌ, তৌক্যৌ, নাগোয়া, মিকাওয়া, ইত্যাদি।
* পশ্চিম জাপানি: হোকুরিকু, তোয়ামা, ফুকুই, কান্সাই, ঔসাকা, কৌবে, ক্যৌতো, চুউগোকু, হৌনিচি, মিয়াযাকি, হাকাতা, কাগোশিমা, ইত্যাদি।

জাপানি ভাষার দুইটি রূপ আদর্শ হিসেবে স্বীকৃত। হিয়োজুংগো বা আদর্শ জাপানি এবং কিয়োতসুগো বা সাধারণ ভাষা। স্কুল কলেজে, টেলিভিশনে ও সরকারি যোগাযোগের ক্ষেত্রে হিয়োজুংগো ব্যবহার করা হয়। আদর্শ জাপানি ভাষাটি আবার লিখিত বুংগো এবং মৌখিক কোগো ভাষায় ভাগ করা যায়। মৌখিক ও লিখিত রূপের মধ্যে ব্যাকরণ ও শব্দভাণ্ডারের পার্থক্য আছে। ১৯৪০-এর দশক পর্যন্ত বুংগো জাপানি ভাষার লিখিত রূপ ছিল। তবে বর্তমানে কোগো-ই লিখিত ভাষা হিসেবে বেশি প্রচলিত। ইতিহাসবিদ, সাহিত্যিক এবং আইনজীবীদের কাছে বুংগো এখনও গুরুত্বপূর্ণ।

আদর্শ জাপানি ভাষাটি তৌক্যৌর উপভাষার উপর ভিত্তি করে নির্মিত, তবে এটি পুরোপুরি তোকিও-র ভাষার মত নয়। জাপানের সর্বত্র এটি একই রূপে প্রচলিত নয়। বরং অঞ্চলভেদে আদর্শ জাপানি ভাষাটিরও কিছু বৈচিত্র‌্য দেখতে পাওয়া যায়। অনেক লোক আদর্শ ভাষার পাশাপাশি তাদের স্থানীয় উপভাষাতেও কথা বলেন।

## উদাহরণ পাঠ্য
জাপানী ভাষায় *[[মানবাধিকারের সর্বজনীন ঘোষণা]]* এর অনুচ্ছেদ ১:

## আরও দেখুন
* জাপানি লিখন পদ্ধতি

## তথ্যসূত্র

বিষয়শ্রেণী:জাপানি ভাষা
বিষয়শ্রেণী:জাপানের ভাষা
বিষয়শ্রেণী:সংযোগাত্মক ভাষা
জাভাই ভাষা

**জাভাই ভাষা** (, আকসারা জাউয়া: , পেগন লিপিতে: ) একটি অস্ট্রোনেশীয় ভাষা। এটি মূলত ইন্দোনেশিয়ার জাভা দ্বীপ ও এর আশেপাশের দ্বীপগুলিতে প্রায় ৮ থেকে ১০ কোটি লোকের মুখের ভাষা। মালয়েশিয়াতেও এর প্রচলন আছে। এটি সর্বাধিক সংখ্যক বক্তাবিশিষ্ট অস্ট্রোনেশীয় ভাষা।

ভাষাটি ঐতিহ্যবাহী জাভাই লিপিতে লেখা হয়। লিপিটি দক্ষিণ ভারতে ভাষাটির উৎপত্তি। বর্তমানে অবশ্য ভাষাটি লিখতে রোমান লিপির প্রচলন বেড়েছে। ভাষাটি এক সময় জাউই-ভিত্তিক পেগোন লিপিতেও লিখা হতো। জাভাই ভাষার সাহিত্য অত্যন্ত সমৃদ্ধ। ৮ম শতক থেকে এর প্রাচীন সাহিত্যের নিদর্শন পাওয়া গেছে।

বর্তমানে ইন্দোনেশিয়ার মালয়-ভিত্তিক বাহাসা ইন্দোনেশিয়া ভাষার কারণে ভাষাটির গুরুত্ব হ্রাস পেয়েছে।

বিষয়শ্রেণী:সুরিনামের ভাষা
বিষয়শ্রেণী:মালয়-পলিনেশীয় ভাষা
বিষয়শ্রেণী:সংযোগাত্মক ভাষা
বিষয়শ্রেণী:ইন্দোনেশিয়ার ভাষা
বিষয়শ্রেণী:মালয়েশিয়ার ভাষা